qundao/data-zh-poetry huggingface dataset:
泊采石登蛾眉亭蛾眉山为云霭所蔽
作者：袁说友
朝代：宋

平生山水缘，所阅辄相偶。寻幽半江浙，领揽如益友。我闻姑孰下，二梁山对守。两娥颦黛远，久落诗人手。今行适未到，梦寐念殊久。今朝古亭上，四望一无有。风岚暝四合，云沙涨江口。渺渺天际间，了不辨妍丑。登临漫连日，所得竟何取。嗟予山泽姿，林泉剩奔走。岁晚忆蛾眉，欲见事还否。人间遇不遇，难以智力诱。坠楼人不见，举案情何厚。何如对此山，远拂双眉柳。风樯明日上，相期后牛首。天净楚江寒，黄昏一杯酒。
泊采石登蛾眉亭蛾眉山为云霭所蔽
作者：袁说友
朝代：宋

平生山水缘，所阅辄相偶。
寻幽半江浙，领擥如益友。
我闻姑孰下，二梁山对守。
两娥颦黛远，久落诗人手。
今行适未到，梦寐念殊久。
今朝古亭上，四望一无有。
风岚暝四合，云沙涨江口。
渺渺天际间，了不辨妍丑。
登临漫连日，所得竟何取。
嗟予山泽姿，林泉剩奔走。
岁晚忆蛾眉，欲见事还否。
人间遇不遇，难以智力诱。
坠楼人不见，举案情何厚。
何如对此山，远拂双眉柳。
风樯明日上，相期后牛首。
天浄楚江寒，黄昏一杯酒。
泊金山观虞仲房书云峰扁榜
作者：袁说友
朝代：宋
体裁：七言绝句

平生笔法蔡中郎，到处标名忆仲房。一涕无从人不见，云峰亭下水茫茫。
泊金陵得仲元书
作者：袁说友
朝代：宋

亲戚不忍别，弟兄那可离。枕边鸿雁信，天外鹡鸰诗。老大须长健，音书莫较迟。今朝万金至，无语不成思。
泊金陵得仲元书
作者：袁说友
朝代：宋

亲戚不忍别，弟兄那可离。
枕边鸿鴈信，天外鹡鸰诗。
老大须长健，音书莫较迟。
今朝万金至，无语不成思。
洞庭立峰
作者：袁说友
朝代：宋
体裁：五言律诗

绝壁横翔势，当轩伟岸姿。一峰云欲下，乱藓雨频滋。独立霜寒耐，衔空月影筛。缅怀黄石事，犹想谷城时。
海棠
作者：袁说友
朝代：宋

江行了不按春光，江路欣看得海棠。浅蘸深红丛蓓蕾，细开浓白巧梳妆。蜀花但斗胭脂湿，荆种新傅腻粉香。行客纷纷正寥落，为渠著语快飞觞。
海棠
作者：袁说友
朝代：宋

江行了不按春光，江路欣看得海棠。
浅蘸深红丛蓓蕾，细开浓白巧梳粧。
蜀花但斗臙脂湿，荆种新傅腻粉香。
行客纷纷正寥落，为渠着语快飞觞。
淮白
作者：袁说友
朝代：宋
体裁：五言律诗

未识淮乡味，饕馋老不衰。及兹秋水涨，已食小鲜肥。众口虽难美，饥肠本易为。岂无鲈鲙好，物以罕为奇。
清晖阁
作者：袁说友
朝代：宋
体裁：七言律诗

清晖杰阁几朝昏，吟咏曾喧白下门。一别朱栏陪绮席，重来青草接荒村。名章尚忆江秋句，短些谁招月夜魂。老去情怀更萧瑟，懒从孤馆觅清樽。
渡嘉陵江宿什邡驿
作者：袁说友
朝代：宋
体裁：古风

山程十日不见江，前日初逢黎渡水。牵车又到渠江畔，漾漾翻波意尤美。今朝嘉陵江水宽，危峰大石更巑岏。棹儿艇子呼晚渡，亦刜钲鼓推标竿。渡头枫绿蔷薇密，我宿山南雍城侧。细思青史什邡侯，君恩何似嗟来食。
渡杨子江遇颠风和霍希文韵三首
作者：袁说友
朝代：宋

危樯恰恰傍金山，风送船回势莫攀。忘却波涛望金碧，无边阁上几层栏。冲涛逐浪不禁寒，何止舟行百丈滩。柂橹一声江已转，瓜州岸上报平安。朝暾下接水光明，风激涛头浪捲层。衮衮舟帆来复往，江心笑杀几閒僧。
渡杨子江遇颠风和霍希文韵三首·其一
作者：袁说友
朝代：宋
体裁：七言绝句

危樯恰恰傍金山，风送船回势莫攀。忘却波涛望金碧，无边阁上几层栏。
渡杨子江遇颠风和霍希文韵三首·其三
作者：袁说友
朝代：宋

朝暾下接水光明，风激涛头浪捲层。衮衮舟帆来复往，江心笑杀几閒僧。
渡杨子江遇颠风和霍希文韵三首·其三
作者：袁说友
朝代：宋

朝暾下接水光明，风激涛头浪捲层。
衮衮舟帆来復往，江心笑杀几閒僧。
渡杨子江遇颠风和霍希文韵三首·其二
作者：袁说友
朝代：宋

冲涛逐浪不禁寒，何止舟行百丈滩。柂橹一声江已转，瓜州岸上报平安。
渡杨子江遇颠风和霍希文韵三首·其二
作者：袁说友
朝代：宋

衝涛逐浪不禁寒，何止舟行百丈滩。
柂橹一声江已转，瓜州岸上报平安。
游中岩
作者：袁说友
朝代：宋
体裁：七言绝句

篮舆屈曲上中岩，峻壁危峰面面山。心月亭前何世界，不知天上与人间。
游慈感寺用壁间赵安石韵
作者：袁说友
朝代：宋

薄俗冷还暖，余年春復秋。
诗穷无限意，身老半生愁。
饱睡书慵展，居閒客强留。
功名羞镜裏，白髮奈盈头。
游慈感寺用壁间赵安石韵
作者：袁说友
朝代：宋

薄俗冷还暖，馀年春复秋。诗穷无限意，身老半生愁。饱睡书慵展，居閒客强留。功名羞镜里，白发奈盈头。
游扬子云墨池
作者：袁说友
朝代：宋

平堤修柏转林塘，飞盖同升吐凤堂。后世有传由准易，斯文无复数他扬。草玄大启天人奥，池色犹关翰墨场。吊古怀贤尚遗恨，不然晁董可相颃。
游扬子云墨池
作者：袁说友
朝代：宋

平堤修柏转林塘，飞盖同升吐凤堂。
后世有传由准易，斯文无復数他扬。
草玄大启天人奥，池色犹关翰墨场。
弔古怀贤尚遗恨，不然晁董可相颃。
游武担山
作者：袁说友
朝代：宋

叟邪歌漫遏行云，抔土千年几昼曛。石鉴可磨人不见，东西台下泪泉闻。
游武担山
作者：袁说友
朝代：宋

叟邪歌漫遏行云，抔土千年几昼曛。
石鑑可磨人不见，东西台下泪泉闻。
游武昌东湖
作者：袁说友
朝代：宋

只说西湖在帝都，武昌新又说东湖。一围烟浪六十里，几队寒鸥千百雏。野木迢迢遮去雁，渔舟点点映飞乌。如何不作钱塘景，要与江城作画图。
游武昌东湖
作者：袁说友
朝代：宋

只说西湖在帝都，武昌新又说东湖。
一围烟浪六十里，几队寒鸥千百雏。
野木迢迢遮去鴈，渔舟点点映飞乌。
如何不作钱塘景，要与江城作画图。
游江渎庙用故侯吴龙图韵
作者：袁说友
朝代：宋
体裁：七言律诗

马嘶杨柳泊林塘，六月城南趁晓凉。万古丛祠千木暗，五风十雨一炉香。翚飞栋宇新轮奂，鼓奏牺牲荐豆觞。努力为民祈福地，年丰今已格阴阳。
游沧浪亭
作者：袁说友
朝代：宋
体裁：七言律诗

出门犹未识沧浪，胜日能销一咏觞。绿障千峦森羽戟，翠绡十顷飐池塘。清谈杖履穷幽径，归路篮舆带夕阳。岂是此缨无地濯，可怜长说簿书忙。
游清凉寺逢说命者傅会云帅垣星照西方
作者：袁说友
朝代：宋

奔走才千里，辛勤说五行。星躔初下照，君命趣东征。万壑乾坤注，千艘日夜横。江山看不暇，此役快平生。
游清凉寺逢说命者傅会云帅垣星照西方
作者：袁说友
朝代：宋

奔走纔千里，辛勤说五行。
星躔初下照，君命趣东征。
万壑干坤注，千艘日夜横。
江山看不暇，此役快平生。
游金焦二山至汲江亭用前韵
作者：袁说友
朝代：宋

江山万里忆徐州，十月迎风度小舟。
极目不知天外景，乱云遥接水中丘。
此身五十昔未到，着语再三今可酬。
欲把边尘聊一洗，只今更吸大江流。
游金焦二山至汲江亭用前韵
作者：袁说友
朝代：宋

江山万里忆徐州，十月迎风度小舟。极目不知天外景，乱云遥接水中丘。此身五十昔未到，著语再三今可酬。欲把边尘聊一洗，只今更吸大江流。
游齐山用唐杜紫微韵
作者：袁说友
朝代：宋
体裁：七言律诗

联镳出郭疾于飞，好景留人倦式微。尽日山行惟所适，夕阳堤上咏而归。摩挲苔壁嗟前事，徙倚岩亭惜寸晖。空忆樊川秋影去，为谁重唱缕金衣。
溽暑雨后
作者：袁说友
朝代：宋
体裁：五言律诗

多病愁如许，催人暑奈何。檐穷风有限，云薄雨无多。浪捲连村麦，珠旋小叶荷。炎凉苦多变，四月未清和。
潜圣汪君辱借诗编作小诗归之
作者：袁说友
朝代：宋

是客胸中春百顷，日夜葩花落毛颖。奇芳珍艳亦不乏，绿剩红馀尽桃杏。定收三冬充腹肆，那费五车压牛领。不忧铜雀吻乾燥，正喜诗泉势奔猛。举檛聊作渔阳掺，成篇半是吴江冷。谁忧玄豹老云雾，寒谷空濛光欲炳。
潜圣汪君辱借诗编作小诗归之
作者：袁说友
朝代：宋

是客胸中春百顷，日夜葩花落毛颖。
奇芳珍艷亦不乏，绿剩红余尽桃杏。
定收三冬充腹肆，那费五车压牛领。
不忧铜雀吻干燥，正喜诗泉势奔猛。
举檛聊作渔阳掺，成篇半是吴江冷。
谁忧玄豹老云雾，寒谷空蒙光欲炳。
灯花
作者：袁说友
朝代：宋

一点寒釭照，楼头夜鼓挝。
报人初缀玉，戏我只空花。
身已遗荣辱，灯应误逞夸。
焚膏畴昔事，墙角几檠斜。
灯花
作者：袁说友
朝代：宋

一点寒釭照，楼头夜鼓挝。报人初缀玉，戏我只空花。身已遗荣辱，灯应误逞誇。焚膏畴昔事，墙角几檠斜。
灵壁蹲石
作者：袁说友
朝代：宋

几朵连峰峻，千年古镜浮。气分灵壁秀，声逐泗滨流。笑我成孤影，从渠老一丘。山川多胜地，击拊叹中州。
灵壁蹲石
作者：袁说友
朝代：宋

几朶连峰峻，千年古镜浮。
气分灵壁秀，声逐泗滨流。
笑我成孤影，从渠老一丘。
山川多胜地，击拊嘆中州。
王恭父出守洋州二首
作者：袁说友
朝代：宋

胸中万卷书，足下四方志。士任重道远，渠以中外异。肯恋承明直，狭此天下计。方此议远略，慷慨谁襆被。翻然有抗章，属之英儒耳。我怀粗忧世，所遇辄盾矛。自公握手初，臭味一一投。一麾咸阳边，而岂但寝谋。应有齐人者，归此侵疆不。小策洋州勋，不止万户侯。
王恭父出守洋州二首·其一
作者：袁说友
朝代：宋

胸中万卷书，足下四方志。
士任重道远，渠以中外异。
肯恋承明直，狭此天下计。
方此议远略，慷慨谁幞被。
翻然有抗章，属之英儒耳。
王恭父出守洋州二首·其一
作者：袁说友
朝代：宋

胸中万卷书，足下四方志。士任重道远，渠以中外异。肯恋承明直，狭此天下计。方此议远略，慷慨谁襆被。翻然有抗章，属之英儒耳。
王恭父出守洋州二首·其二
作者：袁说友
朝代：宋
体裁：古风

我怀粗忧世，所遇辄盾矛。自公握手初，臭味一一投。一麾咸阳边，而岂但寝谋。应有齐人者，归此侵疆不。小策洋州勋，不止万户侯。
王氏山居
作者：袁说友
朝代：宋
体裁：五言律诗

豆粥通幽径，松杉蔽野门。眼空楼外碧，身落洞前村。荷静风岩晓，梅开雪月昏。环山书未捲，林薄鸟声喧。
王醇父统帅舫斋
作者：袁说友
朝代：宋

将军忠勇贯家声，独擅长江十万兵。
早誓中流夸击檝，料公犹小舫斋名。
王醇父统帅舫斋
作者：袁说友
朝代：宋

将军忠勇贯家声，独擅长江十万兵。早誓中流誇击楫，料公犹小舫斋名。
玲珑山
作者：袁说友
朝代：宋
体裁：五言律诗

颇怪玲珑景，浑疑雷雨穿。灯分岩下径，目骇洞中天。傍磴莓苔合，环山草木鲜。白云时欲下，烟锁闭神仙。
理发
作者：袁说友
朝代：宋

拣发亭移昼，临风手独搔。愁添丝几缕，老怯鬓双毛。自叹头颅薄，空怀胆气豪。年华莫相逼，疏栉已如缫。
理髮
作者：袁说友
朝代：宋

拣髮亭移昼，临风手独搔。
愁添丝几缕，老怯鬓双毛。
自叹头颅薄，空怀胆气豪。
年华莫相逼，疎栉已如缫。
瑞孙周岁
作者：袁说友
朝代：宋
体裁：七言绝句

头颅七十已看看，喜抱孙来傍晬盘。敢望吾家有英物，箕裘且欲恋儒冠。
瑞香亭和丁端叔韵
作者：袁说友
朝代：宋
体裁：七言绝句

拍手阑干看锦堆，留翁未肯十分开。惜花惜别情相似，急急从今载酒来。
甘棠桥
作者：袁说友
朝代：宋

波入南溪绿，荷熏夹岸香。
一川虹倒影，百步带横塘。
舟榜桥边柳，鱼惊月下榔。
人亡遗爱远，谁復赋甘棠。
甘棠桥
作者：袁说友
朝代：宋

波入南溪绿，荷薰夹岸香。一川虹倒影，百步带横塘。舟榜桥边柳，鱼惊月下榔。人亡遗爱远，谁复赋甘棠。
用刘汀洲左顾亭韵
作者：袁说友
朝代：宋
体裁：七言律诗

杖屦东风欲滥巾，小舟重泊一亭春。醉看梅月无新语，老与溪山作故人。意气不惊双白鬓，功名忍负百年身。我来又续题诗柱，敬为刘郎细拂尘。
用吴知立韵
作者：袁说友
朝代：宋
体裁：七言律诗

老去胸中句甚豪，清风应笑我徒劳。可怜官事何时了，肯使诗盟取次逃。剩欲论交思击节，不妨饮德要投醪。如君岂是长贫者，自古诗成得绣袍。
用左康叔知府韵题龟溪左顾亭
作者：袁说友
朝代：宋

风下疎櫺月下溪，愁边拓尽剖藩篱。
平生漫说江湖客，未解人间手不龟。
用左康叔知府韵题龟溪左顾亭
作者：袁说友
朝代：宋

风下疏棂月下溪，愁边拓尽剖藩篱。平生漫说江湖客，未解人间手不龟。
用杨诚斋韵再题欧阳长老墨梅
作者：袁说友
朝代：宋

红妆誇睡足，粉额趁颜开。惟有江梅样，蛾眉淡拂来。玉容曾浥麝，彷佛带香开。不比真花怯，斓斑怕雨来。从来冰雪体，引墨为君开。寄语金鸾客，和羹人正来。
用杨诚斋韵再题欧阳长老墨梅·其一
作者：袁说友
朝代：宋

红妆誇睡足，粉额趁颜开。惟有江梅样，蛾眉淡拂来。
用杨诚斋韵再题欧阳长老墨梅·其一
作者：袁说友
朝代：宋

红粧夸睡足，粉额趁颜开。
惟有江梅样，蛾眉淡拂来。
用杨诚斋韵再题欧阳长老墨梅·其三
作者：袁说友
朝代：宋
体裁：五言绝句

从来冰雪体，引墨为君开。寄语金鸾客，和羹人正来。
用杨诚斋韵再题欧阳长老墨梅·其二
作者：袁说友
朝代：宋
体裁：五言绝句

玉容曾浥麝，彷佛带香开。不比真花怯，斓斑怕雨来。
用杨诚斋韵题吴梦与集
作者：袁说友
朝代：宋
体裁：古风

大钧落落元无钩，百尺空卧元龙楼。天生斯人竟何用，摇笔仅可供眉愁。诗人惯作惊人语，富贵迫人嗟几许。世间万事要其终，只今此道犹能东。
用洪叔昞题左顾亭韵
作者：袁说友
朝代：宋

龟老一溪怀旧事，人亡千载尚虚名。
亭前独有山川在，付与诗人着语明。
用洪叔炳题左顾亭韵
作者：袁说友
朝代：宋

龟老一溪怀旧事，人亡千载尚虚名。亭前独有山川在，付与诗人著语明。
用谢艮斋韵题欧阳长老墨梅
作者：袁说友
朝代：宋

误墨虽藏白，飞埃欲敛昏。谁将草玄手，著意写前村。屏灯红灼烁，窗月正黄昏。印出横斜影，分明竹外村。溪藤横翠约，老眼颇眵昏。唤入凌烟后，江村不是村。
用谢艮斋韵题欧阳长老墨梅·其一
作者：袁说友
朝代：宋

误墨虽藏白，飞埃欲敛昏。
谁将草玄手，着意写前村。
用谢艮斋韵题欧阳长老墨梅·其一
作者：袁说友
朝代：宋

误墨虽藏白，飞埃欲敛昏。谁将草玄手，著意写前村。
用谢艮斋韵题欧阳长老墨梅·其三
作者：袁说友
朝代：宋
体裁：五言绝句

溪藤横翠约，老眼颇眵昏。唤入凌烟后，江村不是村。
用谢艮斋韵题欧阳长老墨梅·其二
作者：袁说友
朝代：宋
体裁：五言绝句

屏灯红灼烁，窗月正黄昏。印出横斜影，分明竹外村。
用陈和父太博韵题江州高远亭四首
作者：袁说友
朝代：宋

鲜新栋宇出楼颠，尽得江山四面全。高摘星辰风月夜，远迷河岳水云天。一湖尚想甘棠爱，万井谁呼大隐廛。见说松关频却扫，两贤吟处日回旋。亭高未涉意先申，五马同来却报春。一笑孰知今在旅，兹游端不厌居尘。分张好景因人重，排拶佳篇逐日新。我是东州西上客，也来吟作社中人。浔阳名郡敢言支，最爱江山左右之。松盖前倾浑似故，诗兵捷出愈称奇。案头朱墨无多事，亭面东风足四时。相与平分剩遗爱，未饶白傅去时思。久说匡庐喜暂经，遐观但觉眼青青。倚栏万事双颓鬓，抚掌千年一古亭。珠玉名章方竞赋，江山喜色已先形。我来落笔真如助，撩得诗狂不为醒。
用陈和父太博韵题江州高远亭四首·其一
作者：袁说友
朝代：宋

鲜新栋宇出楼颠，尽得江山四面全。高摘星辰风月夜，远迷河岳水云天。一湖尚想甘棠爱，万井谁呼大隐廛。见说松关频却扫，两贤吟处日回旋。
用陈和父太博韵题江州高远亭四首·其一
作者：袁说友
朝代：宋

鲜新栋宇出楼颠，尽得江山四面全。
高摘星辰风月夜，远迷河岳水云天。
一湖尚想甘棠爱，万井谁呼大隠廛。
见说松关频却扫，两贤吟处日回旋。
用陈和父太博韵题江州高远亭四首·其三
作者：袁说友
朝代：宋
体裁：七言律诗

浔阳名郡敢言支，最爱江山左右之。松盖前倾浑似故，诗兵捷出愈称奇。案头朱墨无多事，亭面东风足四时。相与平分剩遗爱，未饶白傅去时思。
用陈和父太博韵题江州高远亭四首·其二
作者：袁说友
朝代：宋
体裁：七言律诗

亭高未涉意先申，五马同来却报春。一笑孰知今在旅，兹游端不厌居尘。分张好景因人重，排拶佳篇逐日新。我是东州西上客，也来吟作社中人。
用陈和父太博韵题江州高远亭四首·其四
作者：袁说友
朝代：宋
体裁：七言律诗

久说匡庐喜暂经，遐观但觉眼青青。倚栏万事双颓鬓，抚掌千年一古亭。珠玉名章方竞赋，江山喜色已先形。我来落笔真如助，撩得诗狂不为醒。
疑独学录屡过仆言诗又遗以成编盖区区每有意于此而拙无佳语为大恨因作鄙言奉报
作者：袁说友
朝代：宋

初闻富经术，颇复事风骚。作者意不尽，斯人才已高。大编来警策，短发对爬搔。好语远相避，独怜曾几遭。
疑独学录屡过仆言诗又遗以成编盖区区每有意于此而拙无佳语为大恨因作鄙言奉报
作者：袁说友
朝代：宋

初闻富经术，颇復事风骚。
作者意不尽，斯人才已高。
大编来警策，短髮对爬搔。
好语远相避，独怜曾几遭。
病不能从沈德远少卿草堂醵饮
作者：袁说友
朝代：宋

溪南十里山，有客今渊明。
归来厌城市，着脚鸥鹭汀。
客来笑谈剧，日暮车马行。
我昔曾见之，浩气犹凭陵。
尊酒浸成列，翰墨时相迎。
惭渠前日约，念此故旧情。
衝风走篮舆，剥啄山头扃。
人生等游戏，底问割与烹。
但令宾主欢，莫识众我醒。
毋以患难移，政须公主盟。
病不能从沈德远少卿草堂醵饮
作者：袁说友
朝代：宋

溪南十里山，有客今渊明。归来厌城市，著脚鸥鹭汀。客来笑谈剧，日暮车马行。我昔曾见之，浩气犹凭陵。尊酒浸成列，翰墨时相迎。惭渠前日约，念此故旧情。冲风走篮舆，剥啄山头扃。人生等游戏，底问割与烹。但令宾主欢，莫识众我醒。毋以患难移，政须公主盟。
登嘉州万景楼
作者：袁说友
朝代：宋

我行大江西，胜槩数追逐。
南楼岳阳上，雄绝快心目。
今到西南第一楼，嗟哉余子真碌碌。
岩层嶂迭匝天外，蒲凈葭丛蘸江曲。
三峩之雪晚在望，九顶之云暗相矗。
萦纡拱揖俨左右，吞吐澎湃环山腹。
瀰瀰漭漭三万顷，何止江郊供远瞩。
俯观大象欲堕地，仰摘星辰几可掬。
一天万景不可状，尽付此楼归约束。
危栏徙倚纳清观，蹁跹意已追鸿鹄。
仙官五千九百到，我亦悠然立于独。
雾收江际天接水，日动山尖光漾木。
倚楼拍手叫青天，一笑江横送飞鹜。
登嘉州万景楼
作者：袁说友
朝代：宋

我行大江西，胜槩数追逐。南楼岳阳上，雄绝快心目。今到西南第一楼，嗟哉馀子真碌碌。岩层嶂叠匝天外，蒲净葭丛蘸江曲。三峨之雪晚在望，九顶之云暗相矗。萦纡拱揖俨左右，吞吐澎湃环山腹。瀰瀰漭漭三万顷，何止江郊供远瞩。俯观大象欲堕地，仰摘星辰几可掬。一天万景不可状，尽付此楼归约束。危栏徙倚纳清观，蹁跹意已追鸿鹄。仙官五千九百到，我亦悠然立于独。雾收江际天接水，日动山尖光漾木。倚楼拍手叫青天，一笑江横送飞鹜。
登屋后城
作者：袁说友
朝代：宋

笑傲愁如失，登临酒半醒。
故将双眼碧，割断半山青。
土沃差宜竹，城高未着亭。
可人东郭外，绡翠舞娉婷。
登屋后城
作者：袁说友
朝代：宋

笑傲愁如失，登临酒半醒。故将双眼碧，割断半山青。土沃差宜竹，城高未著亭。可人东郭外，绡翠舞娉婷。
登张说楼
作者：袁说友
朝代：宋
体裁：七言绝句

谯楼伟观接城西，天遣公来重以诗。岂是江山与人助，江山元是以人知。
登第一山
作者：袁说友
朝代：宋
体裁：七言律诗

极目俄登最上岩，秋风衰草塞云閒。漫游江浙几千里，今识东南第一山。志士逢时宁恨晚，壮怀有泪不须潸。兴亡自古知多少，天道何曾不好还。
登蓬莱閤
作者：袁说友
朝代：宋
体裁：七言律诗

痴儿官事苦相临，每到蓬莱慰赏心。一水萦湖连海去，片云带雨入山深。自怜老客从渠晚，喜有诗翁到此寻。中外升沉政悬绝，强抽荒思续高吟。
白苹亭
作者：袁说友
朝代：宋

苕水夸空阔，苹花笑泬寥。
楼台溪上女，杨柳岸边桥。
凉月明烟渚，春水称画桡。
晚来鱼一跃，带雨识鱼跳。
白蘋亭
作者：袁说友
朝代：宋

苕水誇空阔，蘋花笑泬寥。楼台溪上女，杨柳岸边桥。凉月明烟渚，春水称画桡。晚来鱼一跃，带雨识鱼跳。
白雪堂
作者：袁说友
朝代：宋

今代斯文只此翁，乾旋坤转独孤忠。千年此地江山里，一日东坡翰墨中。莫起黄泉空老泪，可怜赤壁几春风。潇潇暮雨双双竹，白雪堂前忍酹公。
白雪堂
作者：袁说友
朝代：宋

今代斯文只此翁，干旋坤转独孤忠。
千年此地江山裏，一日东坡翰墨中。
莫起黄泉空老泪，可怜赤壁几春风。
潇潇暮雨双双竹，白雪堂前忍酹公。
白鹭洲
作者：袁说友
朝代：宋
体裁：七言绝句

可惜洲亭已渐荒，了无鸥鹭白双双。摩挲石上琳琅句，犹得斯文镇大江。
盆池荷花
作者：袁说友
朝代：宋
体裁：五言律诗

根向盆池束，华敷菡萏丛。细擎深院宇，低袅半窗风。蘸水凝绡翠，当轩试脸红。化工虽力浅，犹折小莲蓬。
知止堂
作者：袁说友
朝代：宋
体裁：七言律诗

先生七十已垂车，父子俱荣出帝都。当世若无知止者，公朝何以励贪夫。升堂展卷人何在，访竹寻梅色尚臞。我老自怜生也后，拊编犹得叹前芜。
石上水蕉
作者：袁说友
朝代：宋

傍石根斜缀，澄波叶半舒。
气涵流水润，冷彻内心虚。
带月轩窗外，凝蓝雨露余。
凭将摩诘画，雪裏细寻渠。
石上水蕉
作者：袁说友
朝代：宋

傍石根斜缀，澄波叶半舒。气涵流水润，冷彻内心虚。带月轩窗外，凝蓝雨露馀。凭将摩诘画，雪里细寻渠。
石上玉簪花
作者：袁说友
朝代：宋

根啮棱棱石，香衔寸寸心。
误人猜落蕊，眩眼拾遗簪。
掬水滋繁种，柔枝倚短岑。
清姿浮玉润，不受暗尘侵。
石上玉簪花
作者：袁说友
朝代：宋

根齧棱棱石，香衔寸寸心。误人猜落蕊，眩眼拾遗簪。掬水滋繁种，柔枝倚短岑。清姿浮玉润，不受暗尘侵。
碧澜堂
作者：袁说友
朝代：宋
体裁：五言律诗

照影澜飞碧，临深雨过凉。夜横千棹月，冷浸一溪堂。鱼跃翻寒藻，鸥閒戏夕阳。百年数行客，几度落危樯。
祀江神
作者：袁说友
朝代：宋
体裁：七言绝句

古庙阴阴不记年，扬帆逆浪几舟船。我舟小泊沙洲下，也谂江神问济川。
祝子正从范使君锻以诗寄之
作者：袁说友
朝代：宋

柳下嵇郎好在无，深居应得静工夫。丹成便许随鸡犬，分定初知豢鹤凫。痒处端能窥鸟爪，梦中不用断龙胡。别来亦有閒忙事，日向黄家问酒垆。
祝子正从范使君锻以诗寄之
作者：袁说友
朝代：宋

柳下嵇郎好在无，深居应得静工夫。
丹成便许随鸡犬，分定初知豢鹤鳬。
痒处端能窥鸟爪，梦中不用断龙胡。
别来亦有閒忙事，日向黄家问酒垆。
祷祈喜以甲子日得晴
作者：袁说友
朝代：宋

去年闵雨忙，今年以晴祷。
年年水旱苦关心，忧国不知身暗老。
蜀田百里无陂池，山头陇亩如画棋。
平时忧旱不忧水，秋水十日忧雨垂。
天公忍使垂成阨，但把精诚期感格。
扶桑忽上东海来，一夜天清风露白。
今朝甲子逢晴秋，定应无耳生禾头。
少待余粮栖亩日，倩渠送我归田休。
祷祈喜以甲子日得晴
作者：袁说友
朝代：宋

去年闵雨忙，今年以晴祷。年年水旱苦关心，忧国不知身暗老。蜀田百里无陂池，山头陇亩如画棋。平时忧旱不忧水，秋水十日忧雨垂。天公忍使垂成阨，但把精诚期感格。扶桑忽上东海来，一夜天清风露白。今朝甲子逢晴秋，定应无耳生禾头。少待馀粮栖亩日，倩渠送我归田休。
祷雨于保福寺是日大雨至
作者：袁说友
朝代：宋
体裁：七言律诗

常旸为虐势流金，稽首长松幸屈临。一佛等慈清苦海，众生度厄浴甘霖。沛然而下期中熟，可以无饥免大祲。好雨㥄人愁抱释，退思畴昔尚熏心。
立春日雪
作者：袁说友
朝代：宋
体裁：七言律诗

料理风光兴未残，老无诗手一何悭。新传綵胜排枝上，趁得冰花落鬓间。噪雀晓来埋屋角，土牛声已动谯关。寒窗我欲觞眉寿，不是羊羔醉玉山。
端叔奉诏还朝二首
作者：袁说友
朝代：宋

清樽连日话辛酸，正为中年作别难。二十年间嗟契阔，八千里外得团栾。湖山觉梦俱萍迹，风月题诗遍锦官。一舸输君已仙去，微吟空抱屈平叹。万目环观一节东，江酣迟日漾春风。君王恨见严徐晚，廊庙方资稷契忠。四蜀正须烦笔下，一言知已定胸中。少焉我欲归田去，拭目期君鼎鼐功。
端叔奉诏还朝二首·其一
作者：袁说友
朝代：宋

清樽连日话辛酸，正为中年作别难。
二十年间嗟契阔，八千里外得团栾。
湖山觉梦俱萍迹，风月题诗徧锦官。
一舸输君已僊去，微吟空抱屈平嘆。
端叔奉诏还朝二首·其一
作者：袁说友
朝代：宋

清樽连日话辛酸，正为中年作别难。二十年间嗟契阔，八千里外得团栾。湖山觉梦俱萍迹，风月题诗遍锦官。一舸输君已仙去，微吟空抱屈平叹。
端叔奉诏还朝二首·其二
作者：袁说友
朝代：宋
体裁：七言律诗

万目环观一节东，江酣迟日漾春风。君王恨见严徐晚，廊庙方资稷契忠。四蜀正须烦笔下，一言知已定胸中。少焉我欲归田去，拭目期君鼎鼐功。
简唐英同年四首
作者：袁说友
朝代：宋

春风已落百花中，镜里空嗟两鬓蓬。病懒未能禁酒困，多愁元不为诗穷。偶然贞曜生同世，尤喜丁宽易未东。聚散由来皆造化，一篇我欲谢天公。早起孤舟掀浪中，自怜老大要飘蓬。风前索酒轻寒杀，梦里寻诗始意穷。帆饱急随山脚去，橹回强趁水头东。明朝已作扫门计，未必堂堂舍盖公。书生怀贽大门中，一见归来话小蓬。坐喜情文浑不薄，退嗟吾道岂忧穷。更将儒术重熙载，要使君心亦欲东。若也铭勋在彝鼎，古今何止一周公。旧言山色有无中，今日环观在短篷。游子不堪归路冷，篙师愁杀裹囊穷。便回溪口风尤急，欲到山头月已东。赢得閒言扰诗社，烦君更语主人公。
简唐英同年四首·其一
作者：袁说友
朝代：宋

春风已落百花中，镜裏空嗟两鬓蓬。
病懒未能禁酒困，多愁元不为诗穷。
偶然贞曜生同世，尤喜丁宽易未东。
聚散由来皆造化，一篇我欲谢天公。
简唐英同年四首·其一
作者：袁说友
朝代：宋

春风已落百花中，镜里空嗟两鬓蓬。病懒未能禁酒困，多愁元不为诗穷。偶然贞曜生同世，尤喜丁宽易未东。聚散由来皆造化，一篇我欲谢天公。
简唐英同年四首·其三
作者：袁说友
朝代：宋
体裁：七言律诗

书生怀贽大门中，一见归来话小蓬。坐喜情文浑不薄，退嗟吾道岂忧穷。更将儒术重熙载，要使君心亦欲东。若也铭勋在彝鼎，古今何止一周公。
简唐英同年四首·其二
作者：袁说友
朝代：宋

早起孤舟掀浪中，自怜老大要飘蓬。
风前索酒轻寒杀，梦裏寻诗始意穷。
帆饱急随山脚去，橹回强趁水头东。
明朝已作扫门计，未必堂堂舍盖公。
简唐英同年四首·其二
作者：袁说友
朝代：宋

早起孤舟掀浪中，自怜老大要飘蓬。风前索酒轻寒杀，梦里寻诗始意穷。帆饱急随山脚去，橹回强趁水头东。明朝已作扫门计，未必堂堂舍盖公。
简唐英同年四首·其四
作者：袁说友
朝代：宋

旧言山色有无中，今日环观在短篷。游子不堪归路冷，篙师愁杀裹囊穷。便回溪口风尤急，欲到山头月已东。赢得閒言扰诗社，烦君更语主人公。
简唐英同年四首·其四
作者：袁说友
朝代：宋

旧言山色有无中，今日环观在短蓬。
游子不堪归路冷，篙师愁杀裹囊穷。
便回溪口风尤急，欲到山头月已东。
赢得閒言扰诗社，烦君更语主人公。
练湖
作者：袁说友
朝代：宋

练湖四十里，往往半徐州。
巨浸膏千亩，余波济万艘。
回旋迷宿鸟，浩荡狎飞鸥。
父老相迎问，犹怀旱暵忧。
练湖
作者：袁说友
朝代：宋

练湖四十里，往往半徐州。巨浸膏千亩，馀波济万艘。回旋迷宿鸟，浩荡狎飞鸥。父老相迎问，犹怀旱暵忧。
绍兴府学斋宿
作者：袁说友
朝代：宋
体裁：七言律诗

从容黉舍日西流，浅饮犹看夜气浮。小款话时殊淡薄，细论文处转清幽。诸公学业方加锐，一战功名要早收。我了斋祠便归赋，故园已作梦中游。
绝粮
作者：袁说友
朝代：宋

旧索长安米，今无负郭田。平生一饱计，岁晚百忧煎。漂母今何有，王孙空自怜。日高亭欲午，寒屋灶无烟。
绝粮
作者：袁说友
朝代：宋

旧索长安米，今无负郭田。
平生一饱计，岁晚百忧煎。
漂母今何有，王孙空自怜。
日高亭欲午，寒屋竈无烟。
翻流水
作者：袁说友
朝代：宋
体裁：七言绝句

荆江七百拗如雠，尽日萦纡倒转舟。不必潇湘时逆泛，清波今日不翻流。
肃客借重金紫绶
作者：袁说友
朝代：宋

平生青紫滥于身，更冒金章肃使宾。
何以假为诚岂敢，乌知非有笑无因。
猨狙自是羞华服，鹓鹭姑容接后尘。
回首纷纷天下事，有时宜假不宜真。
肃客借重金紫绶
作者：袁说友
朝代：宋

平生青紫滥于身，更冒金章肃使宾。何以假为诚岂敢，乌知非有笑无因。猿狙自是羞华服，鹓鹭姑容接后尘。回首纷纷天下事，有时宜假不宜真。
胡元迈编吕仙翁传
作者：袁说友
朝代：宋
体裁：七言律诗

工夫未达性中天，九转还丹漫费年。至理本无多智巧，此公自有一神仙。绝知开卷翁如在，剩欲忘言意自传。功行世间千百亿，诸天更办笔如椽。
腊雪二首
作者：袁说友
朝代：宋

岁事无多腊近残，谢渠飞屑破天悭。褥祠空愧兼旬力，造物惟消一夜间。是则化工端有意，要于官政亦相关。雪催诗后诗催雪，更欲堆盐满四山。无计遮留岁月残，颇惊节物愧才悭。可人腊雪偏宜处，屈指春风未到间。犹得微吟供午枕，不须高卧闭晨关。晚来碎玉零珠后，已老苏州一半山。
腊雪二首·其一
作者：袁说友
朝代：宋
体裁：七言律诗

岁事无多腊近残，谢渠飞屑破天悭。褥祠空愧兼旬力，造物惟消一夜间。是则化工端有意，要于官政亦相关。雪催诗后诗催雪，更欲堆盐满四山。
腊雪二首·其二
作者：袁说友
朝代：宋
体裁：七言律诗

无计遮留岁月残，颇惊节物愧才悭。可人腊雪偏宜处，屈指春风未到间。犹得微吟供午枕，不须高卧闭晨关。晚来碎玉零珠后，已老苏州一半山。
自常熟敲冰行舟半日一夜仅十里
作者：袁说友
朝代：宋

到晓才通十里冰，颇怜黄帽叹征行。半篙不下风霜夜，一日之间水陆程。无复稳时村路滑，不胜危处断桥倾。驱驰原隰皇华事，筋力犹堪誓此生。
自常熟敲冰行舟半日一夜仅十里
作者：袁说友
朝代：宋

到晓纔通十里冰，颇怜黄帽叹征行。
半篙不下风霜夜，一日之间水陆程。
无復稳时村路滑，不胜危处断桥倾。
驱驰原隰皇华事，筋力犹堪誓此生。
自适
作者：袁说友
朝代：宋
体裁：五言律诗

有地容投老，无田解赋归。浮生几朝露，活计一书帏。閒只诗添债，愁应带减围。人间翻覆手，莫怨是中非。
至游堂二首
作者：袁说友
朝代：宋

力田须逢年，掘井须及泉。学者志于道，如以规正圆。及其见道时，揽辔谁争先。筌蹄蜕陈迹，羽化而登仙。是中时反观，一一人之天。森然众妙现，所见惟所便。猗与至游者，日运万里船。胸中三景轴，与道相因缘。道大心以悟，心远见孰偏。一室景象存，物物随餐眠。不游以为游，至乐无冥颠。游非在山水，默与山水联。天下有至游，得道有至贤。贤者以道游，百游不一愆。至于游俱忘，公与道独全。谈笑出清风，樽罍益欣然。张扁诧中郎，训记增雄编。嗟予幸升堂，顿觉尘垢湔。从公至游境，左右馀芳鲜。归来欲语人，心知口难传。嗟哉予少年，学志如蒙泉。区区指漫血，未识方与圆。晚于方册间，再拜予公先。琳琅粲珠玑，意公真其仙。寒窗手不停，朝暮披云天。已办膺门登，肯放边腹便。一身落宦海，去若不系船。怀此日月长，岁晚而夤缘。长安初拜公，抠趋立庭偏。一见意未尽，愦愦如醉眠。春闱接从容，拜赐喜欲颠。夜半呼论文，不复怀官联。此身愿持似，稽首从公贤。一意门墙归，稍却名利愆。寻幽并湖山，百计一未全。而公亦倦游，卜筑方怡然。把酒问明月，诲我诗成编。淋浪身上衣，归喜那更湔。雄篇富褒拂，字字华衮鲜。吾侪一瓣香，斯文今有传。
至游堂二首·其一
作者：袁说友
朝代：宋

力田须逢年，掘井须及泉。学者志于道，如以规正圆。及其见道时，揽辔谁争先。筌蹄蜕陈迹，羽化而登仙。是中时反观，一一人之天。森然众妙现，所见惟所便。猗与至游者，日运万里船。胸中三景轴，与道相因缘。道大心以悟，心远见孰偏。一室景象存，物物随餐眠。不游以为游，至乐无冥颠。游非在山水，默与山水联。天下有至游，得道有至贤。贤者以道游，百游不一愆。至于游俱忘，公与道独全。谈笑出清风，樽罍益欣然。张扁诧中郎，训记增雄编。嗟予幸升堂，顿觉尘垢湔。从公至游境，左右馀芳鲜。归来欲语人，心知口难传。
至游堂二首·其一
作者：袁说友
朝代：宋

力田须逢年，掘井须及泉。
学者志于道，如以规正圆。
及其见道时，揽辔谁争先。
筌蹄蜕陈迹，羽化而登僊。
是中时反观，一一人之天。
森然众妙现，所见惟所便。
猗与至游者，日运万里船。
胸中三景轴，与道相因缘。
道大心以悟，心远见孰偏。
一室景象存，物物随餐眠。
不游以为游，至乐无冥颠。
游非在山水，默与山水联。
天下有至游，得道有至贤。
贤者以道游，百游不一愆。
至于游俱忘，公与道独全。
谈笑出清风，樽罍益欣然。
张扁诧中郎，训记增雄编。
嗟予幸升堂，顿觉尘垢湔。
从公至游境，左右余芳鲜。
归来欲语人，心知口难传。
至游堂二首·其二
作者：袁说友
朝代：宋

嗟哉予少年，学志如蒙泉。区区指漫血，未识方与圆。晚于方册间，再拜予公先。琳琅粲珠玑，意公真其仙。寒窗手不停，朝暮披云天。已办膺门登，肯放边腹便。一身落宦海，去若不系船。怀此日月长，岁晚而夤缘。长安初拜公，抠趋立庭偏。一见意未尽，愦愦如醉眠。春闱接从容，拜赐喜欲颠。夜半呼论文，不复怀官联。此身愿持似，稽首从公贤。一意门墙归，稍却名利愆。寻幽并湖山，百计一未全。而公亦倦游，卜筑方怡然。把酒问明月，诲我诗成编。淋浪身上衣，归喜那更湔。雄篇富褒拂，字字华衮鲜。吾侪一瓣香，斯文今有传。
至游堂二首·其二
作者：袁说友
朝代：宋

嗟哉予少年，学志如蒙泉。
区区指漫血，未识方与圆。
晚于方册间，再拜予公先。
琳琅粲珠玑，意公真其僊。
寒窗手不停，朝暮披云天。
已办膺门登，肯放边腹便。
一身落宦海，去若不繫船。
怀此日月长，岁晚而夤缘。
长安初拜公，抠趋立庭偏。
一见意未尽，愦愦如醉眠。
春闱接从容，拜赐喜欲颠。
夜半呼论文，不復怀官联。
此身愿持似，稽首从公贤。
一意门墙归，稍却名利愆。
寻幽并湖山，百计一未全。
而公亦倦游，卜筑方怡然。
把酒问明月，诲我诗成编。
淋浪身上衣，归喜那更湔。
雄篇富褒拂，字字华衮鲜。
吾侪一瓣香，斯文今有传。
致盆栀子于同年楼大防天官
作者：袁说友
朝代：宋

一轮月影涨幽香，碧玉钗头白玉妆。持似此花供燕几，玉堂端可寿萱堂。
致盆栀子于同年楼大防天官
作者：袁说友
朝代：宋

一轮月影涨幽香，碧玉钗头白玉粧。
持似此花供燕几，玉堂端可寿萱堂。
致菊种于子长
作者：袁说友
朝代：宋
体裁：七言绝句

好花一岁几回开，喜见东篱旧信来。不惜移根到邻里，离披也入画堂栽。
舟中怀稚子
作者：袁说友
朝代：宋

远浦三更月，春风一夜程。
平生惯安静，多病怯征行。
急橹夸先后，连山护送迎。
关心小儿女，幽梦落东城。
舟中怀稚子
作者：袁说友
朝代：宋

远浦三更月，春风一夜程。平生惯安静，多病怯征行。急橹誇先后，连山护送迎。关心小儿女，幽梦落东城。
舟中酒味酸许深父漕使以家酿来亦不欲受
作者：袁说友
朝代：宋

樽酒称台馈，牢辞以例陈。
独醒心已醉，不饮意如春。
凝望嗟陶令，夸醒笑伯伦。
兼金有前训，寄谢白衣人。
舟中酒味酸许深父漕使以家酿来亦不欲受
作者：袁说友
朝代：宋

樽酒称台馈，牢辞以例陈。独醒心已醉，不饮意如春。凝望嗟陶令，誇醒笑伯伦。兼金有前训，寄谢白衣人。
舟人强以二锾多取渔人之鱼余增百钱与之作渔父行
作者：袁说友
朝代：宋

老父家住逢家洲，无田可种渔为舟。春和夏炎网头坐，茫茫不觉秋冬过。卖鱼日不满百钱，妻儿三口穷相煎。朝餐已了夕不饱，空手归去芦湾眠。今朝何人买鲜鲫，直得千钱酬二百。抛钱帆去了不应，却谢君子为增益。嗟嗟莫怨行路人，满江风月侬最亲。但看渔翁更强健，银刀赤尾长鳞鳞。
舟人强以二锾多取渔人之鱼余增百钱与之作渔父行
作者：袁说友
朝代：宋

老父家住逢家洲，无田可种渔为舟。
春和夏炎网头坐，茫茫不觉秋冬过。
卖鱼日不满百钱，妻儿三口穷相煎。
朝餐已了夕不饱，空手归去芦湾眠。
今朝何人买鲜鲫，直得千钱酬二百。
抛钱帆去了不譍，却谢君子为增益。
嗟嗟莫怨行路人，满江风月侬最亲。
但看渔翁更强健，银刀赤尾长鳞鳞。
舟发黄州连日遇逆风泊赤壁
作者：袁说友
朝代：宋
体裁：五言律诗

赤壁矶方到，黄州路未遥。辛勤四十里，跋涉两三朝。戢戢牛羊下，閒閒鸥鹭骄。忍将今岁月，容易客中销。
舟泊竹筱港夜坐诵后山诗
作者：袁说友
朝代：宋

沙岸人归后，船窗月上时。霜风竹筱港，灯火后山诗。岁晚羁怀恶，江空熟路迟。邻舟一樽酒，不使老夫知。
舟泊竹篠港夜坐诵后山诗
作者：袁说友
朝代：宋

沙岸人归后，船窗月上时。
霜风竹篠港，灯火后山诗。
岁晚羁怀恶，江空熟路迟。
邻舟一樽酒，不使老夫知。
舟行夜过甘棠桥
作者：袁说友
朝代：宋

远鼓三更急，长虹十丈低。影浮冰鉴月，身渡玉壶溪。画烛人应醉，桃源路肯迷。疏星与残月，点点下玻璃。
舟行夜过甘棠桥
作者：袁说友
朝代：宋

远鼓三更急，长虹十丈低。
影浮冰鑑月，身渡玉壶溪。
画烛人应醉，桃源路肯迷。
疎星与残月，点点下玻璃。
舟行跨江之南北随流以行夜船多在淮西
作者：袁说友
朝代：宋

蜀道登天在一涯，乾旋坤转任推排。此身已是萍游客，终日行江夜宿淮。
舟行跨江之南北随流以行夜船多在淮西
作者：袁说友
朝代：宋

蜀道登天在一涯，干旋坤转任推排。
此身已是萍游客，终日行江夜宿淮。
舟行遇逆风
作者：袁说友
朝代：宋

扁舟直下沧浪绿，百里溪程消一宿。天公嘘吸解穷人，逆水冲风何太酷。年来矻矻便深居，一动一静诚何如。不堪世事苦相逼，政自未免奔走馀。今朝莫讶东风逆，明日归舟顺如翼。世间逆顺岂关人，自是人心长戚戚。
舟行遇逆风
作者：袁说友
朝代：宋

扁舟直下沧浪绿，百里溪程消一宿。
天公嘘吸解穷人，逆水衝风何太酷。
年来矻矻便深居，一动一静诚何如。
不堪世事苦相逼，政自未免奔走余。
今朝莫讶东风逆，明日归舟顺如翼。
世间逆顺岂关人，自是人心长戚戚。
舟行邂逅别吴子明郎中
作者：袁说友
朝代：宋
体裁：五言律诗

杜宇催归急，青山送客忙。去帆辞断港，过眼接危樯。亲戚五年别，尊罍一笑长。山西堕残照，不忍酹离觞。
舟过七里店迓客
作者：袁说友
朝代：宋
体裁：五言律诗

涨水一篙足，环山七里长。维舟横略彴，惊鹭入菰蒋。话旧人俱老，相嗟鬓各霜。年来慵不出，犹未免迎将。
舟遇逆风有叶舟坐二小儿以一竿挂二笠代帆而来
作者：袁说友
朝代：宋

小艇浮孤苇，垂髫识二童。
巧将双箬笠，快夺一帆风。
去去渔歌裏，翩翩麦浪中。
吴儿惯浮浪，早已逐飘蓬。
舟遇逆风有叶舟坐二小儿以一竿挂二笠代帆而来
作者：袁说友
朝代：宋

小艇浮孤苇，垂髫识二童。巧将双箬笠，快夺一帆风。去去渔歌里，翩翩麦浪中。吴儿惯浮浪，早已逐飘蓬。
苏公内翰柏石图
作者：袁说友
朝代：宋

柏生两石间，颜状何落落。行须接石脉，生理初甚约。岂无蝼蚁窥，未免风雨剥。孤撑谢栽培，欲取那可攫。森然两石意，与柏真不薄。峥嵘炎凉外，盘踞互相络。千尺意有馀，凛凛未可度。公看养口体，怪此躯干削。满眼较短长，琐细公所略。
苏公内翰柏石图
作者：袁说友
朝代：宋

柏生两石间，颜状何落落。
行鬚接石脉，生理初甚约。
岂无蝼蚁窥，未免风雨剥。
孤撑谢栽培，欲取那可攫。
森然两石意，与柏真不薄。
峥嵘炎凉外，盘踞互相络。
千尺意有余，凛凛未可度。
公看养口体，怪此躯干削。
满眼较短长，琐细公所略。
荆州道中
作者：袁说友
朝代：宋

硉矹奇峰绕复环，淼茫大水枕前湾。望迷荆楚山川外，浮遍乾坤日夜间。举酒欲吞云梦去，倚楼无复利名干。雾船风缆经多少，老尽行人只此山。
荆州道中
作者：袁说友
朝代：宋

硉矹奇峰绕復环，淼茫大水枕前湾。
望迷荆楚山川外，浮遍干坤日夜间。
举酒欲吞云梦去，倚楼无復利名干。
雾船风缆经多少，老尽行人只此山。
莫子章惠蒲萄
作者：袁说友
朝代：宋

惯病宜秋早，分甘荷岁寒。
骊珠初压架，马乳又堆盘。
酒美夸重醒，书成欠百端。
不须烦广利，移种眩长安。
莫子章惠蒲萄
作者：袁说友
朝代：宋

惯病宜秋早，分甘荷岁寒。骊珠初压架，马乳又堆盘。酒美誇重醒，书成欠百端。不须烦广利，移种眩长安。
蜀进士许成子魁天下用其殿前赋诗韵以志喜
作者：袁说友
朝代：宋
体裁：七言律诗

岷峨策足问修程，入对明光近太清。五十年间多士赋，三千笔下一魁荣。斯文焜耀由奎画，是处流传仰蜀缨。我已夤缘观盛事，更看公等致隆平。
行麦垄
作者：袁说友
朝代：宋
体裁：古风

农操豚蹄竞谋鬼，已信今年非昔比。十日五日风雨时，好语急传儿女喜。南来麦熟春事收，东郊日落人影稠。骚人一见喜不尽，新诗预庆丰年秋。悬知圣德回天地，荒政已修非罪岁。目前更看牧羊人，不觉维鱼来梦寐。
被旨往许浦阅兵风雨中舟过梅里
作者：袁说友
朝代：宋
体裁：七言律诗

浓云障日卧前山，已觉林深寸步难。风雨于人本无意，筋骸如我不禁寒。小窗饱听喧江浪，萧寺时惊落岸滩。慨念兴亡千古事，夜阑相对说江干。
被旨许浦蒐兵道中冻合舍舟行陆二首
作者：袁说友
朝代：宋

已办轻舟著脚登，笑渠河伯故阴凝。征车政欲周阡陌，赢得天教一夜冰。荒村十里展琉璃，依旧篮舆涉水湄。自是小臣怀恐惧，要令履薄但兢危。
被旨许浦蒐兵道中冻合舍舟行陆二首·其一
作者：袁说友
朝代：宋

已办轻舟着脚登，笑渠河伯故阴凝。
征车政欲周阡陌，赢得天教一夜冰。
被旨许浦蒐兵道中冻合舍舟行陆二首·其一
作者：袁说友
朝代：宋

已办轻舟著脚登，笑渠河伯故阴凝。征车政欲周阡陌，赢得天教一夜冰。
被旨许浦蒐兵道中冻合舍舟行陆二首·其二
作者：袁说友
朝代：宋
体裁：七言绝句

荒村十里展琉璃，依旧篮舆涉水湄。自是小臣怀恐惧，要令履薄但兢危。
被旨许浦阅舟归
作者：袁说友
朝代：宋

皇家百万兵，一一拱行阙。肦恩劳军士，有诏涓良月。鸣銮肃天仗，君王自亲阅。旌旗照鼙鼓，铠甲耀冰雪。金缯辱君赐，再拜嵩呼叠。天子曰嘻哉，长江殆虚设。云屯皆壮士，宁有中外别。乃命臣某某，腆犒均行列。许之问军旅，利害与优劣。臣闻畴昔论，舟师利通捷。出入如风驰，进退如电掣。乡来经始意，规置有馀烈。更张一何误，事亦随废缺。横舟卧平沙，鍪胄半折裂。蒙冲才什五，水卒无枭杰。祇今众弊见，噤不一语决。往往忧国者，无路伸喙舌。小臣愧不敏，衔命纡华节。愿陈一得虑，竹头而木屑。方略许图上，稽首思罄竭。君王赦其愚，臣敢毕其说。
被旨许浦阅舟归
作者：袁说友
朝代：宋

皇家百万兵，一一拱行阙。
肦恩劳军士，有诏涓良月。
鸣銮肃天仗，君王自亲阅。
旌旗照鼙鼓，铠甲耀冰雪。
金缯辱君赐，再拜嵩呼迭。
天子曰嘻哉，长江殆虚设。
云屯皆壮士，宁有中外别。
乃命臣某某，腆犒均行列。
许之问军旅，利害与优劣。
臣闻畴昔论，舟师利通捷。
出入如风驰，进退如电掣。
乡来经始意，规置有余烈。
更张一何误，事亦随废缺。
横舟卧平沙，鍪胄半折裂。
蒙衝纔什五，水卒无枭杰。
祇今众弊见，噤不一语决。
往往忧国者，无路伸喙舌。
小臣愧不敏，衔命纡华节。
愿陈一得虑，竹头而木屑。
方略许图上，稽首思罄竭。
君王赦其愚，臣敢毕其说。
西湖
作者：袁说友
朝代：宋
体裁：七言绝句

西湖历历旧嬉游，佳处欣逢辄少留。却恨草堂元不识，故教俗眼为君羞。
观渔舟得巨鱼
作者：袁说友
朝代：宋

猛作修鳞想，观渔忆故濠。
横舟排雪浪，敏手夺银刀。
过熟偏宜酒，余鲜更带糟。
忍穷须忍口，老矣为渠饕。
观渔舟得巨鱼
作者：袁说友
朝代：宋

猛作修鳞想，观渔忆故濠。横舟排雪浪，敏手夺银刀。过熟偏宜酒，馀鲜更带糟。忍穷须忍口，老矣为渠饕。
观潮
作者：袁说友
朝代：宋

倏见江头万鼓催，更闻脚底一声雷。
怒涛直欲浮天去，急浪犹能带雨来。
岂但皇都夸伟观，要令区宇绝纤埃。
灵胥勇志嗟何在，共弔江山付此杯。
观潮
作者：袁说友
朝代：宋

倏见江头万鼓催，更闻脚底一声雷。怒涛直欲浮天去，急浪犹能带雨来。岂但皇都誇伟观，要令区宇绝纤埃。灵胥勇志嗟何在，共吊江山付此杯。
观盐井二首
作者：袁说友
朝代：宋

桔槔汲水三千丈，顷转轮馀一日回。蓑笠傍城埋井底，皮囊挈出卤泉来。私井公盐日夜煎，力劳功寡废民田。不如大噫驱东海，捲取洪波向蜀川。
观盐井二首·其一
作者：袁说友
朝代：宋

桔槔汲水三千丈，顷转轮馀一日回。蓑笠傍城埋井底，皮囊挈出卤泉来。
观盐井二首·其一
作者：袁说友
朝代：宋

桔槹汲水三千丈，顷转轮余一日回。
蓑笠傍城埋井底，皮囊挈出滷泉来。
观盐井二首·其二
作者：袁说友
朝代：宋
体裁：七言绝句

私井公盐日夜煎，力劳功寡废民田。不如大噫驱东海，捲取洪波向蜀川。
观野塘荷花
作者：袁说友
朝代：宋

淤泥生荷化，物外各有性。环城散红锦，飐滟满支径。人卧莲叶舟，酒吸碧筒柄。个中有真乐，乐尽意不尽。
观野塘荷花
作者：袁说友
朝代：宋

淤泥生荷化，物外各有性。
环城散红锦，飐滟满支径。
人卧莲叶舟，酒吸碧筩柄。
箇中有真乐，乐尽意不尽。
解机政得请题归舟
作者：袁说友
朝代：宋
体裁：七言绝句

浮沉宦海笑童颠，好上鸱夷老子船。今日君恩赐骸骨，半篙秋水送归田。
训子
作者：袁说友
朝代：宋
体裁：五言律诗

投老寻三窟，传家只一经。呼儿亲料理，开卷熟叮咛。我已头居白，谁堪芥拾青。颇怀兰与玉，长忆谢家庭。
访赵王北园荷池
作者：袁说友
朝代：宋

小熟乌程酿，重游习氏园。
乱蝉依柳噪，疎雨趁荷喧。
短棹双溪静，轻鸥一羽翻。
青山满归路，新月送黄昏。
访赵王北园荷池
作者：袁说友
朝代：宋

小熟乌程酿，重游习氏园。乱蝉依柳噪，疏雨趁荷喧。短棹双溪静，轻鸥一羽翻。青山满归路，新月送黄昏。
试砚
作者：袁说友
朝代：宋

断璧推良质，寒窗足雅供。
点分鸜眼秀，色渍马肝浓。
岩浸端溪月，纹藏古歙峰。
可怜方寸石，笔下几迎逢。
试砚
作者：袁说友
朝代：宋

断璧推良质，寒窗足雅供。点分鸲眼秀，色渍马肝浓。岩浸端溪月，纹藏古歙峰。可怜方寸石，笔下几迎逢。
诚斋指檐头雪为诗材二首
作者：袁说友
朝代：宋

春风著意向春宵，巧作冰澌细细飘。正好千门竞灯火，故添万瓦灿琼瑶。谁怜梅蕊犹含玉，大遣杨花为夺标。一段风光付诗手，物华正恐为君撩。使旌猎猎昼连宵，剩说吟边涌思飘。晓枕已哦千树雪，夜船更踏一溪瑶。谁将春霰天然巧，来伴寒梅别样标。赢得袁家僵卧者，开门今为好诗撩。
诚斋指檐头雪为诗材二首·其一
作者：袁说友
朝代：宋

春风着意向春宵，巧作冰澌细细飘。
正好千门竞灯火，故添万瓦灿琼瑶。
谁怜梅蕊犹含玉，大遣杨花为夺标。
一段风光付诗手，物华正恐为君撩。
诚斋指檐头雪为诗材二首·其一
作者：袁说友
朝代：宋

春风著意向春宵，巧作冰澌细细飘。正好千门竞灯火，故添万瓦灿琼瑶。谁怜梅蕊犹含玉，大遣杨花为夺标。一段风光付诗手，物华正恐为君撩。
诚斋指檐头雪为诗材二首·其二
作者：袁说友
朝代：宋
体裁：七言律诗

使旌猎猎昼连宵，剩说吟边涌思飘。晓枕已哦千树雪，夜船更踏一溪瑶。谁将春霰天然巧，来伴寒梅别样标。赢得袁家僵卧者，开门今为好诗撩。
读书
作者：袁说友
朝代：宋
体裁：五言律诗

宦牒刚驰逐，篇章半扫除。稍寻无事日，重理旧诗书。笔砚寒灯寂，轩窗昼景舒。政须堂下问，糟粕意何如。
谒洪泽镇龙祠
作者：袁说友
朝代：宋

平生忠孝彻幽冥，稽首龙祠鉴此诚。自是皇灵频震叠，也知神力解因成。片帆以往无多路，百里之间只一程。目断长淮嗟往事，孤哀有泪落边城。
谒洪泽镇龙祠
作者：袁说友
朝代：宋

平生忠孝彻幽冥，稽首龙祠鉴此诚。
自是皇灵频震迭，也知神力解因成。
片帆以往无多路，百里之间只一程。
目断长淮嗟往事，孤哀有泪落边城。
谢侃老惠乳糕
作者：袁说友
朝代：宋

多病柘浆酒，閒愁梅雨天。
婆娑清梦断，剥啄好音传。
怜我虀盐薄，从渠乳酪鲜。
莫嗟闻道晚，着意问师禅。
谢侃老惠乳糕
作者：袁说友
朝代：宋

多病柘浆酒，閒愁梅雨天。婆娑清梦断，剥啄好音传。怜我齑盐薄，从渠乳酪鲜。莫嗟闻道晚，著意问师禅。
谢侃老惠蜜
作者：袁说友
朝代：宋
体裁：七言绝句

酿花流蜜傍虚檐，乞我分甘要属餍。刚被平生饱辛苦，自怜嚼蜡不知甜。
谢侃老送苦笋
作者：袁说友
朝代：宋

箨老泥黄千仞种，个中风味亦佳哉。误人政为甘言诱，爱我从渠苦口来。
谢侃老送苦笋
作者：袁说友
朝代：宋

箨老泥黄千仞种，箇中风味亦佳哉。
误人政为甘言诱，爱我从渠苦口来。
谢叶秀州惠酒
作者：袁说友
朝代：宋

雅况尊罍重，高情翰墨余。
寒窗半杯醁，老眼数行书。
旧雨故人少，因风来雁疎。
君侯独怀旧，一岁几相于。
谢叶秀州惠酒
作者：袁说友
朝代：宋

雅况尊罍重，高情翰墨馀。寒窗半杯醁，老眼数行书。旧雨故人少，因风来雁疏。君侯独怀旧，一岁几相于。
谢吴斗南教授惠贡茶
作者：袁说友
朝代：宋
体裁：五言律诗

我愧周行久，君方戴席重。一缄驰素茧，五玉卧乌龙。滴雪浮瓯浅，濡香过齿浓。欲酬新句好，官事正填胸。
谢周唐卿分惠宣梨二首
作者：袁说友
朝代：宋

啄木门初扣，分甘味占高。风标誇饤坐，津润忆流膏。剩受千梨户，宁辞五藏刀。一杯须领意，老欲为渠饕。澹澹夕阳远，行秋塞雁高。卷舒连夜烛，长短几檠膏。贫岂嗟悬磬，家犹及卖刀。藜肠惯羞涩，更觉近来饕。
谢周唐卿分惠宣梨二首·其一
作者：袁说友
朝代：宋

啄木门初扣，分甘味占高。
风标夸饤坐，津润忆流膏。
剩受千梨户，宁辞五藏刀。
一杯须领意，老欲为渠饕。
谢周唐卿分惠宣梨二首·其一
作者：袁说友
朝代：宋

啄木门初扣，分甘味占高。风标誇饤坐，津润忆流膏。剩受千梨户，宁辞五藏刀。一杯须领意，老欲为渠饕。
谢周唐卿分惠宣梨二首·其二
作者：袁说友
朝代：宋

澹澹夕阳远，行秋塞雁高。卷舒连夜烛，长短几檠膏。贫岂嗟悬磬，家犹及卖刀。藜肠惯羞涩，更觉近来饕。
谢周唐卿分惠宣梨二首·其二
作者：袁说友
朝代：宋

澹澹夕阳远，行秋塞鴈高。
卷舒连夜烛，长短几檠膏。
贫岂嗟悬磬，家犹及卖刀。
藜肠惯羞涩，更觉近来饕。
谢惠补之送梁杲墨
作者：袁说友
朝代：宋

江南黟歙千峰长，盘纡融结百鸟颃。
钟灵孕秀山之玉，中有石墨时伏翔。
曹公万斤如赢粮，士龙二螺石髓香。
人间那得掣笔郎，此物我亦成空囊。
松煤仅贮陈玄光，磨楯未办文檄梁。
知公腹稿夸成章，梦中盈袖方椟藏。
仲将一点容升堂，佳哉秀句来一方。
愧我学书临池旁，幸公琼报毋相忘。
谢惠补之送梁杲墨
作者：袁说友
朝代：宋

江南黟歙千峰长，盘纡融结百鸟颃。钟灵孕秀山之玉，中有石墨时伏翔。曹公万斤如赢粮，士龙二螺石髓香。人间那得掣笔郎，此物我亦成空囊。松煤仅贮陈玄光，磨楯未办文檄梁。知公腹稿誇成章，梦中盈袖方椟藏。仲将一点容升堂，佳哉秀句来一方。愧我学书临池旁，幸公琼报毋相忘。
谢曹宗臣惠诗酒二首
作者：袁说友
朝代：宋

公今自是客中身，更为閒人念客情。料得酒肠终易放，一樽相寄拓愁城。方册相看四十年，客中寻得旧夤缘。与君一夜清谈约，已觉羁怀寝不然。
谢曹宗臣惠诗酒二首·其一
作者：袁说友
朝代：宋
体裁：七言绝句

公今自是客中身，更为閒人念客情。料得酒肠终易放，一樽相寄拓愁城。
谢曹宗臣惠诗酒二首·其二
作者：袁说友
朝代：宋
体裁：七言绝句

方册相看四十年，客中寻得旧夤缘。与君一夜清谈约，已觉羁怀寝不然。
谢李兼善书库寄近作
作者：袁说友
朝代：宋

笔下陈无己，香分一瓣奇。有孙今见嫡，得髓政忘皮。怀旧书来日，惊人语妙时。犹思频咀嚼，咽子百篇诗。
谢李兼善书库寄近作
作者：袁说友
朝代：宋

笔下陈无己，香分一瓣奇。
有孙今见嫡，得髓政忘皮。
怀旧书来日，惊人语妙时。
犹思频咀嚼，嚥子百篇诗。
谢梁饬父通判登楼赏雪之约
作者：袁说友
朝代：宋

茏葱天阔晓光浮，满地斜飞玉作毬。
好趁阳春歌白雪，政须从事谒青州。
打门报我樽前约，乘兴须君剡上游。
清绝有人夸盛事，贰车携客醉南楼。
谢梁饬父通判登楼赏雪之约
作者：袁说友
朝代：宋

茏葱天阔晓光浮，满地斜飞玉作毬。好趁阳春歌白雪，政须从事谒青州。打门报我樽前约，乘兴须君剡上游。清绝有人誇盛事，贰车携客醉南楼。
谢王提干召饮三首·其三
作者：袁说友
朝代：宋

不惯香风拥妓车，分当清坐冷官卫。
归来自笑杀风景，却把茶瓯对菊花。
谢王进士惠近作
作者：袁说友
朝代：宋

秋入淮乡老，风连塞雁悲。一书烦故旧，七字更新奇。我已归帆日，公方客馆时。天涯每相遇，不敢爱于诗。
谢王进士惠近作
作者：袁说友
朝代：宋

秋入淮乡老，风连塞鴈悲。
一书烦故旧，七字更新奇。
我已归帆日，公方客馆时。
天涯每相遇，不敢爱于诗。
谢诚斋惠酒
作者：袁说友
朝代：宋
体裁：七言律诗

褰裳乐得送迎翁，遣句犹烦七字工。颇识当年斤斧手，却惭昔日马牛风。平生杨敬惟称项，晚岁侯芭只守雄。便把黄封红客眼，一尊已当百壶丰。
谢赵周锡制干和篇
作者：袁说友
朝代：宋

甫掷抛砖句，俄惊翻水成。
源泉夸敏思，击钵噤无声。
白玉雕镌巧，黄金煅炼精。
我惭非腹稿，不復敢披呈。
谢赵周锡制干和篇
作者：袁说友
朝代：宋

甫掷抛砖句，俄惊翻水成。源泉誇敏思，击钵噤无声。白玉彫镌巧，黄金煅炼精。我惭非腹稿，不复敢披呈。
谢魏南伯馈假河鲀羹
作者：袁说友
朝代：宋
体裁：七言绝句

江南风物与君论，芦笋蒌蒿荐晚樽。举酒不知身在远，隔江谁送假河鲀。
赠应童子
作者：袁说友
朝代：宋
体裁：七言律诗

闽山佳气毓英儒，丱角胸中敌万夫。黄石固应传孺子，玄文真可与童乌。饱充器识观他日，莫负声名满上都。更忆韩公序文好，成人之礼正相须。
赠徐相士
作者：袁说友
朝代：宋
体裁：七言绝句

欲归公未许身閒，欲外云云去亦难。我意公言两矛盾，料公犹作世情看。
赠王副伴
作者：袁说友
朝代：宋

将军年少时，束发在行伍。西方顷多事，二十勇如虎。一身殆百战，手足疮四五。征行久边戍，肯惮服役苦。西陲五十郡，一一经险阻。一官三十年，铢积仅如许。我闻中兴后，卷甲久未举。宿将零落尽，屈指不可数。政恐据鞍者，骄懦如婴乳。时平偶无事，酒肉而子女。问之行阵事，缩头而栗股。有如将军乎，少小服军旅。金疮历历在，末老勇亦贾。抵掌谈世事，忠愤气如鼓。愿欲奏君王，臣不知死所。轻舟明月夜，慷慨闻奏语。酾酒誓长淮，有力期共努。归去觐前旒，此怀须尽吐。
赠王副伴
作者：袁说友
朝代：宋

将军年少时，束髮在行伍。
西方顷多事，二十勇如虎。
一身殆百战，手足疮四五。
征行久边戍，肯惮服役苦。
西陲五十郡，一一经险阻。
一官三十年，铢积仅如许。
我闻中兴后，卷甲久未举。
宿将零落尽，屈指不可数。
政恐据鞍者，骄懦如婴乳。
时平偶无事，酒肉而子女。
问之行阵事，缩头而栗股。
有如将军乎，少小服军旅。
金疮历历在，末老勇亦贾。
抵掌谈世事，忠愤气如鼓。
愿欲奏君王，臣不知死所。
轻舟明月夜，慷慨闻奏语。
酾酒誓长淮，有力期共努。
归去觐前旒，此怀须尽吐。
赠相士林石
作者：袁说友
朝代：宋
体裁：五言绝句

岂是无仙骨，平生百念轻。但存方寸地，吾不计前程。
赠青眼杨相士
作者：袁说友
朝代：宋

秋风摵摵敲庭槚，独卧孤窗类瘖哑。道人剥啄向东塘，欲识酸寒孟东野。公今以直不以情，我亦论心不论形。平生方寸只如此，政可烦公双眼青。年来万事翻成覆，幸有藏家书可读。丁宁莫学世间痴，苦欲从公专问福。
赠青眼杨相士
作者：袁说友
朝代：宋

秋风摵摵敲庭槚，独卧孤窗类瘖痖。
道人剥啄向东塘，欲识酸寒孟东野。
公今以直不以情，我亦论心不论形。
平生方寸只如此，政可烦公双眼青。
年来万事翻成覆，幸有藏家书可读。
丁宁莫学世间痴，苦欲从公专问福。
赵再可邦君六月雨应祷
作者：袁说友
朝代：宋

长夏何堪日日晴，德音优渥遍羣氓。
黄堂少试为霖手，赤地今传喜雨声。
诚意自知关善政，天心正不远人情。
四郊已报四家语，一饱应无百计营。
赵再可邦君六月雨应祷
作者：袁说友
朝代：宋

长夏何堪日日晴，德音优渥遍群氓。黄堂少试为霖手，赤地今传喜雨声。诚意自知关善政，天心正不远人情。四郊已报四家语，一饱应无百计营。
跋冯文简公赠朱忠靖公帖四首
作者：袁说友
朝代：宋

三魁天下极登庸，具眼相看识巨公。翰墨密传心印子，勋名同在百年中。人间事了乞身归，想见萧然闭户时。钟鼎山林元不二，惟公全德两无亏。传家二帖到今存，岁月君看上相言。大似涪翁推酉日，永平七祀记盐盘。忠靖由来世不殊，昔年我亦见今谟。至今犹有家风在，却恨丘原起日无。
跋冯文简公赠朱忠靖公帖四首·其一
作者：袁说友
朝代：宋
体裁：古风

三魁天下极登庸，具眼相看识巨公。翰墨密传心印子，勋名同在百年中。
跋冯文简公赠朱忠靖公帖四首·其三
作者：袁说友
朝代：宋

传家二帖到今存，岁月君看上相言。大似涪翁推酉日，永平七祀记盐盘。
跋冯文简公赠朱忠靖公帖四首·其三
作者：袁说友
朝代：宋

传家二帖到今存，岁月君看上相言。
大似涪翁推酉日，永平七禩记盐盘。
跋冯文简公赠朱忠靖公帖四首·其二
作者：袁说友
朝代：宋
体裁：古风

人间事了乞身归，想见萧然闭户时。钟鼎山林元不二，惟公全德两无亏。
跋冯文简公赠朱忠靖公帖四首·其四
作者：袁说友
朝代：宋

忠靖由来世不殊，昔年我亦见今謩。
至今犹有家风在，却恨丘原起日无。
跋冯文简公赠朱忠靖公帖四首·其四
作者：袁说友
朝代：宋

忠靖由来世不殊，昔年我亦见今谟。至今犹有家风在，却恨丘原起日无。
跋本朝六名公帖
作者：袁说友
朝代：宋
体裁：五言绝句

道丧嗟耆旧，人亡独简编。家藏六君帖，何必万人传。
跋苏文忠公帖
作者：袁说友
朝代：宋

世言晚食同于肉，缓步犹云可当车。三复文忠二三帖，古人深意在徐徐。
跋苏文忠公帖
作者：袁说友
朝代：宋

世言晚食同于肉，缓步犹云可当车。
三復文忠二三帖，古人深意在徐徐。
车驾过重华宫和陈止斋韵
作者：袁说友
朝代：宋

晓到觚棱簇仗齐，千官星拱马无嘶。
清尘警跸来宫阙，夹道欢声浃耄倪。
孝治未应夸郑隧，皇威今已竦边鼙。
小臣何以扬君德，手舞相呼醉月溪。
车驾过重华宫和陈止斋韵
作者：袁说友
朝代：宋

晓到觚棱簇仗齐，千官星拱马无嘶。清尘警跸来宫阙，夹道欢声浃耄倪。孝治未应誇郑隧，皇威今已竦边鼙。小臣何以扬君德，手舞相呼醉月溪。
过三山矶有庙祀李氏女尝以诗託之过客梦中江神曰游奕将尝求经于陈惠公得冥司迁职
作者：袁说友
朝代：宋
体裁：五言律诗

矶到三山峻，涛奔乱石滨。吟哦灵女庙，游奕护江神。古往人何在，幽冥事已深。平生仗忠信，持此问天津。
过富池庙
作者：袁说友
朝代：宋

祀典名称重，神灵远近闻。
陈牲共豕一，裹饭集乌羣。
水旱忧民切，江山护国勤。
丹诚祷祠下，不敢事虚文。
过富池庙
作者：袁说友
朝代：宋

祀典名称重，神灵远近闻。陈牲共豕一，裹饭集乌群。水旱忧民切，江山护国勤。丹诚祷祠下，不敢事虚文。
过广安军王恭父大著墓
作者：袁说友
朝代：宋
体裁：七言律诗

与君执友共为郎，尚忆松江送客艎。在昔清班方衮衮，至今衰草恨茫茫。百年名世嗟天丧，一日修文在帝傍。云槚风杉空挂剑，不胜老泪洒危冈。
过忠州酆都观
作者：袁说友
朝代：宋

古柏修篁万木颠，盘山百折叩真仙。便疑脚踏如来地，已觉身游洞府天。空翠遐观浮海日，偃云时汲濯缨泉。我来只恨无仙骨，未必丹炉不再燃。
过忠州酆都观
作者：袁说友
朝代：宋

古柏修篁万木颠，盘山百折叩真僊。
便疑脚踏如来地，已觉身游洞府天。
空翠遐观浮海日，偃云时汲濯缨泉。
我来只恨无僊骨，未必丹炉不再燃。
过怀安军云顶寺
作者：袁说友
朝代：宋

拂云绝顶俯金囦，直上重山最上颠。
一佛嚮来临大地，万松今独近高天。
枯楠夭矫浑生意，断石盘陀几合年。
大士重来闻嘱付，毫光端欲扫烽烟。
过怀安军云顶寺
作者：袁说友
朝代：宋

拂云绝顶俯金渊，直上重山最上颠。一佛向来临大地，万松今独近高天。枯楠夭矫浑生意，断石盘陀几合年。大士重来闻嘱付，毫光端欲扫烽烟。
过扬州平山堂邂逅许深父主漕
作者：袁说友
朝代：宋
体裁：诗

平生踪迹半江湖，岁晚淮乡识旧都。小却车尘行复止，要看山色有还无。关山回首嗟何限，风景于人岂不殊。犹得故人谈世事，金城方略政堪图。
过扬州平山堂邂逅许深父主漕
作者：袁说友
朝代：宋

平生踪迹半江湖，岁晚淮乡识旧都。
小却车尘行復止，要看山色有还无。
关山回首嗟何限，风景于人岂不殊。
犹得故人谈世事，金城方略政堪图。
过故郡渡
作者：袁说友
朝代：宋
体裁：七言律诗

山路一千三百里，中间四渡今江流。天涯作客壮年事，老马长途几日休。谁知江深念归客，日向峨岷无尽头。举首白云天共远，四方上下与同愁。
过新滩百里小驻峡州城
作者：袁说友
朝代：宋

明朝上巴江，日日峡中行。
天险三峡路，峡险滩头程。
就中十二滩，新滩尤可惊。
父老记往时，此地江流平。
一朝陵谷变，崩裂山峥嵘。
大崖江裏卧，小石江心横。
作此一大滩，水石相吞并。
涛雷殷昼夜，浪雪鸣轩轰。
空山十里遥，已接千鼓声。
末流到山尾，犹作汹涌鸣。
朝家忧病涉，遣使劳经营。
辇石竟无谋，舟至不敢征。
东来西上者，因有盘滩名。
我来滩水傍，滚沸如煎烹。
众畏岂不畏，稚耋栖檐楹。
遐观一舟来，掀浪嘈鼓钲。
羣夫山下蚁，百丈风中筝。
衝涛已飐滟，转柁犹欹倾。
戛戛到龙门，艰苦如颉羹。
须臾近平峡，便觉天地清。
携孥稳乘舟，相庆如更生。
蜀道登天难，于此论始明。
况我衰病余，怀此忧惧情。
国恩念未报，一叶身为轻。
小臣抱孤忠，思有称使令。
举酒望星河，作诗聊自评。
过新滩百里小驻峡州城
作者：袁说友
朝代：宋

明朝上巴江，日日峡中行。天险三峡路，峡险滩头程。就中十二滩，新滩尤可惊。父老记往时，此地江流平。一朝陵谷变，崩裂山峥嵘。大崖江里卧，小石江心横。作此一大滩，水石相吞并。涛雷殷昼夜，浪雪鸣轩轰。空山十里遥，已接千鼓声。末流到山尾，犹作汹涌鸣。朝家忧病涉，遣使劳经营。辇石竟无谋，舟至不敢征。东来西上者，因有盘滩名。我来滩水傍，滚沸如煎烹。众畏岂不畏，稚耋栖檐楹。遐观一舟来，掀浪嘈鼓钲。群夫山下蚁，百丈风中筝。冲涛已飐滟，转柁犹攲倾。戛戛到龙门，艰苦如颉羹。须臾近平峡，便觉天地清。携孥稳乘舟，相庆如更生。蜀道登天难，于此论始明。况我衰病馀，怀此忧惧情。国恩念未报，一叶身为轻。小臣抱孤忠，思有称使令。举酒望星河，作诗聊自评。
过楚州用霍希文韵
作者：袁说友
朝代：宋
体裁：七言律诗

夜入山阳鹢首东，单车出郭更匆匆。欲知势扼三江近，政以城高百尺雄。此恨终天身未老，何人抵掌气凌空。连云细草秋风下，把酒长吁问化工。
过池阳旧治和吕子西韵
作者：袁说友
朝代：宋

浮沈宦海几春秋，岁晚重来旧典州。昔日青山虽在眼，故侯白发已盈头。吟边感慨关情久，忙里工夫著意偷。闻说峡江春涨晚，捲帆聊为此邦留。
过池阳旧治和吕子西韵
作者：袁说友
朝代：宋

浮沈宦海几春秋，岁晚重来旧典州。
昔日青山虽在眼，故侯白发已盈头。
吟边感慨关情久，忙里工夫著意偷。
闻说峡江春涨晚，掷帆聊为此邦留。
过池阳旧治和吕子西韵
作者：袁说友
朝代：宋

浮沈宦海几春秋，岁晚重来旧典州。
昔日青山虽在眼，故侯白髮已盈头。
吟边感慨关情久，忙裏工夫着意偷。
闻说峡江春涨晚，捲帆聊为此邦留。
过洞庭
作者：袁说友
朝代：宋
体裁：七言绝句

两湖绵亘连千里，万古苍梧说二妃。最羡巴童并蜀客，饱看日月去还归。
过渠江渡
作者：袁说友
朝代：宋

棹歌江峡三月程，颇厌风涛困征橹。驱车山路两旬浃，又觉崎岖萃劳苦。甘溪岭下冉村路，一道渠江拆山坞。风平雨细无皱面，浥浥寒漪清客暑。渡船也学钲鼓声，催上篮舆傍江浒。夷犹短楫瞥眼过，却怀江程久如许。山踪水迹本游戏，南北东西惯安处。兹行两脚不遗力，千里环山几艰阻。一江淼淼横目前，如渴得泉旱得雨。流波闻向合州去，却入恭江汇西溆。便欲挟浪扁舟西，褰裳回首忻从之。君恩如天未酬一，一念惓惓系孤迹。
过渠江渡
作者：袁说友
朝代：宋

棹歌江峡三月程，颇厌风涛困征艣。
驱车山路两旬浃，又觉崎岖萃劳苦。
甘溪岭下冉村路，一道渠江拆山坞。
风平雨细无皱面，浥浥寒漪清客暑。
渡船也学钲鼓声，催上篮舆傍江浒。
夷犹短檝瞥眼过，却怀江程久如许。
山踪水迹本游戏，南北东西惯安处。
兹行两脚不遗力，千里环山几艰阻。
一江淼淼横目前，如渴得泉旱得雨。
流波闻向合州去，却入恭江汇西溆。
便欲挟浪扁舟西，褰裳回首忻从之。
君恩如天未酬一，一念惓惓繫孤迹。
过皂角林
作者：袁说友
朝代：宋
体裁：七言律诗

南北城高俯堑深，过帆猝猝倦登临。两山未远瓜洲渡，十里俄惊皂角林。坐想英灵犹炯炯，眼看祠庙独阴阴。塘村共说兴亡处，笑指东河血未沉。
过虾蟆泉
作者：袁说友
朝代：宋
体裁：古风

平生一壑清濯裳，爱泉谨护如堤防。酌饮爰至虾蟆涪，水经第四源流长。天教神禹使壬甲，幻得蟾蜍半山压。建瓴泻出沆瀣清，底事汗流犹背浃。惠山车马松江舟，两泉寒冽天下求。不知此水更奇品，世间实处多名浮。
过袁村
作者：袁说友
朝代：宋
体裁：古风

在昔有袁村，今到袁村路。峰傍呼父老，同姓亦三数。贵贱本无种，苗裔有疏附。我家建安派，一经立门户。安用黄金籯，守此青简蠹。庶几亢吾宗，百世传儒素。作诗示云来，聊并城南句。
过赤壁
作者：袁说友
朝代：宋

几年青史说周郎，赤壁乌林在武昌。明日有人山下过，一樽容我吊兴亡。
过赤壁
作者：袁说友
朝代：宋

几年青史说周郎，赤壁乌林在武昌。
明日有人山下过，一樽容我弔兴亡。
过道人矶
作者：袁说友
朝代：宋
体裁：七言绝句

几年烟雨锁苍苔，咫尺侯门路不开。夜半一声横笛处，道人随月过山来。
过邻水县横碧川
作者：袁说友
朝代：宋

一水横空翠，羣山送远阴。
临流新柳媚，隔岸小楼深。
五斗渊明米，朞年子贱琴。
可人山水县，莫倦读书音。
过邻水县横碧川
作者：袁说友
朝代：宋

一水横空翠，群山送远阴。临流新柳媚，隔岸小楼深。五斗渊明米，期年子贱琴。可人山水县，莫倦读书音。
过霞山小饮
作者：袁说友
朝代：宋
体裁：七言律诗

霞山书院醉焚香，细雨轻阴见海棠。春动旧怀杯酒后，晚吹新恨笛声长。或红或白花饶笑，为整为斜草更芳。寄语风光易尘土，相看流转且相羊。
过风顶山
作者：袁说友
朝代：宋

直上风顶山，如接天上语。环观千里内，此山峙为主。循彼下山脊，翠石满原膴。巉岩巧雕刻，诡特效蟠舞。青苍高一色，磊块千万数。光腻细泼油，滋腴润经雨。攒天石林居，绵地三茅宇。大湖石可并，灵壁磬同取。少却俄回首，一洞视须俯。崖深拱四壁，下蛰蛟龙虎。梯蹑不可下，蹲望深可怖。但觉拂衣尘，微风洞门鼓。太息天地间，纷纷诧奇睹。云收树阴转，山净川华吐。长吟笔力穷，小憩去程阻。
过风顶山
作者：袁说友
朝代：宋

直上风顶山，如接天上语。
环观千里内，此山峙为主。
循彼下山脊，翠石满原膴。
巉岩巧雕刻，诡特效蟠舞。
青苍高一色，磊块千万数。
光腻细泼油，滋腴润经雨。
攒天石林居，绵地三茅宇。
大湖石可并，灵壁磬同取。
少却俄回首，一洞视须俯。
崖深拱四壁，下蛰蛟龙虎。
梯蹑不可下，蹲望深可怖。
但觉拂衣尘，微风洞门鼓。
太息天地间，纷纷诧奇覩。
云收树阴转，山浄川华吐。
长吟笔力穷，小憩去程阻。
过马肝峡石形与色皆如马肝迸出峭壁之上予观之盖石芝耳大窠一本小者四五不知风雨几百载而质不败赋石芝行
作者：袁说友
朝代：宋

巉岩复巉岩，昨日通灵滩。通灵二十里，有峡名马肝。一山削壁立万仞，中有突兀如芝蟠。轮囷累片叶，盘结分枝栾。宛然老枝菌，如出枯树端。大窠数尺迸崖缝，小者四五高低攒。往来竞称马肝石，不悟石芝为异观。朝廷日清明，郡国无旷官。钟此温厚气，瑞草凝巑岏。不见为羊又为马，石芝灵异元非难。此芝瑞峡中，一一行人看。何人果妙丹青手，便可图上归长安。
过马肝峡石形与色皆如马肝迸出峭壁之上予观之盖石芝耳大窠一本小者四五不知风雨几百载而质不败赋石芝行
作者：袁说友
朝代：宋

巉岩復巉岩，昨日通灵滩。
通灵二十里，有峡名马肝。
一山削壁立万仞，中有突兀如芝蟠。
轮囷累片叶，盘结分枝栾。
宛然老枝菌，如出枯树端。
大窠数尺迸崖缝，小者四五高低攒。
往来竞称马肝石，不悟石芝为异观。
朝廷日清明，郡国无旷官。
钟此温厚气，瑞草凝巑岏。
不见为羊又为马，石芝灵异元非难。
此芝瑞峡中，一一行人看。
何人果妙丹青手，便可图上归长安。
过黄泥坂
作者：袁说友
朝代：宋
体裁：古风

牵车缓上黄泥坂，复岭重岗甚前日。跻攀千级下如之，十里三山三降陟。平生两脚疲辛酸，岁晚行路熟蹒跚。人言蜀道如登天，未必登天如此难。
迓金国聘使舟中逢玉簪花
作者：袁说友
朝代：宋
体裁：七言律诗

扁舟伊轧乱秋声，花下新凉暑不侵。浓叶衬成螺展髻，芳苞拆尽玉垂簪。谁将茉莉评高下，未必清香较浅深。把酒问花花不语，微吟空伴小蛩吟。
连宵得雨应祷
作者：袁说友
朝代：宋

蜀旱昔流行，皇恩念凋瘵。饥寒乏冬酒，烹剥仰春菜。二麦傥复失，一饱竟安在。当春苦旱乾，甘泽未沾沛。奔走山川灵，翻覆云雨改。连宵建瓴水，万亩轻花穗。如渴饮得泉，如病药得瘥。高原沃清润，热蒸蒙濯洒。只今麦陇收，可以日月待。喜气挂珠玉，词源拥涛濑。自怜忧国愿，窘似生体疥。得此霢霂益，遂入清凉界。容我早归田，怀章东望拜。
连宵得雨应祷
作者：袁说友
朝代：宋

蜀旱昔流行，皇恩念凋瘵。
饥寒乏冬酒，烹剥仰春菜。
二麦傥復失，一饱竟安在。
当春苦旱干，甘泽未沾沛。
奔走山川灵，翻覆云雨改。
连宵建瓴水，万亩轻花穗。
如渴饮得泉，如病药得瘥。
高原沃清润，热蒸蒙濯洒。
只今麦陇收，可以日月待。
喜气挂珠玉，词源拥涛濑。
自怜忧国愿，窘似生体疥。
得此霢霂益，遂入清凉界。
容我早归田，怀章东望拜。
连雨
作者：袁说友
朝代：宋

一月长晴窘漕渠，更留残暑要驱除。
飘风也解终朝久，骤雨新添二尺余。
但觉天公真有意，不知民力已潜纾。
田家是处均膏泽，两岸欢吟使者车。
连雨
作者：袁说友
朝代：宋

一月长晴窘漕渠，更留残暑要驱除。飘风也解终朝久，骤雨新添二尺馀。但觉天公真有意，不知民力已潜纾。田家是处均膏泽，两岸欢吟使者车。
送叶表侄归乡
作者：袁说友
朝代：宋
体裁：七言律诗

枌榆离别几春秋，作计吴中祇谬悠。回首故园三叹息，喜公归路两经由。怀乡谁不思邱首，游宦余方愧督邮。千里相忘未归去，家山时向梦中求。
送同年曾南仲寺丞知温州
作者：袁说友
朝代：宋

久同朝蹟又同年，更送旌麾过海边。
多士向来亲戴席，斯民今幸得苏天。
潜心阁上书千卷，鴈荡山中草一川。
小待公余寻旧迹，便归玉笋听鸣鞭。
送同年曾南仲寺丞知温州
作者：袁说友
朝代：宋

久同朝迹又同年，更送旌麾过海边。多士向来亲戴席，斯民今幸得苏天。潜心阁上书千卷，雁荡山中草一川。小待公馀寻旧迹，便归玉笋听鸣鞭。
送吕武仲司户范纯之司法赴南宫试
作者：袁说友
朝代：宋
体裁：七言律诗

欣然愿作送行诗，盛事江邦独见之。酾酒且同明月醉，驱车未怕朔风吹。相逢暂入红莲幕，稳去高攀丹桂枝。莫负玉阶方寸地，为言民力要扶持。
送吴子明知阆州
作者：袁说友
朝代：宋
体裁：七言律诗

圣主方勤西顾忧，大朝临遣遴贤侯。兰香昔在潜郎地，符竹今分古阆州。蜀道难时虽万里，汉川佳处正三秋。莫嗟身落江湖远，魏阙心存记子牟。
送周可大守通州
作者：袁说友
朝代：宋

丈夫忧国如忧身，疴痒疾痛均伤生。
胸中百药寒凉明，有疾一试真权衡。
我观周郎真豪英，落落磊磊通而清。
少年志欲天下平，夜光无因匹夫惊。
万卷堆胸兀相撑，尚论千载欣谈兵。
不堪北首瞻神京，抵掌不平中屡鸣。
老来符竹疏新荣，捧檄正须堪一行。
舌翻衮衮倾波瀛，察讥之说何铿鍧。
龙头悦怿意若迎，领略健论心为倾。
朱轓好去方北征，黄堂暇日烦经营。
老狐恋恋巢穴成，两雏竞斗夸纷争。
料公志略须纵横，边尘一洗诛长鲸。
片言定可攻聊城，覆巢熏穴无余氓。
牢盆细务毋太萦，簿书期会毋留情。
只今了却功与名，大副昔年梁楚声。
我来踪迹水上萍，与公相望几连甍。
交情契合踰弟兄，颉颃上下相嘲评。
有时立论披腹呈，彼此浩气俱峥嵘。
公今事业行轩轰，我怀礧磈方聋盲。
愿公不负忠与诚，归来阔步名公卿。
愿我百念一羽轻，公乎访我惟岩耕。
送周可大守通州
作者：袁说友
朝代：宋

丈夫忧国如忧身，疴痒疾痛均伤生。胸中百药寒凉明，有疾一试真权衡。我观周郎真豪英，落落磊磊通而清。少年志欲天下平，夜光无因匹夫惊。万卷堆胸兀相撑，尚论千载欣谈兵。不堪北首瞻神京，抵掌不平中屡鸣。老来符竹疏新荣，捧檄正须堪一行。舌翻衮衮倾波瀛，察讥之说何铿鍧。龙头悦怿意若迎，领略健论心为倾。朱轓好去方北征，黄堂暇日烦经营。老狐恋恋巢穴成，两雏竞斗誇纷争。料公志略须纵横，边尘一洗诛长鲸。片言定可攻聊城，覆巢熏穴无馀氓。牢盆细务毋太萦，簿书期会毋留情。只今了却功与名，大副昔年梁楚声。我来踪迹水上萍，与公相望几连甍。交情契合踰弟兄，颉颃上下相嘲评。有时立论披腹呈，彼此浩气俱峥嵘。公今事业行轩轰，我怀礧磈方聋盲。愿公不负忠与诚，归来阔步名公卿。愿我百念一羽轻，公乎访我惟岩耕。
送彭世昌山台小饮
作者：袁说友
朝代：宋

象山只在水西头，云木犹高瀑更流。往事何能话师友，时情徒与惜交游。东风又绿溪边草，明月还归天际舟。白发苍颜吾亦老，一尊台上洗春愁。
送彭世昌山台小饮
作者：袁说友
朝代：宋

象山只在水西头，云木犹高瀑更流。
往事何能话师友，时情徒与惜交游。
东风又绿溪边草，明月还归天际舟。
白髮苍颜吾亦老，一尊台上洗春愁。
送惠县丞之官
作者：袁说友
朝代：宋

立之何事屈蓝田，隐忍功名古已然。预信鹓鸿只他日，莫嫌凫鹜尚频年。征帆夜湿三更雨，去路人欣八月天。话别匆匆毋重惜，一封丹诏下天边。
送惠县丞之官
作者：袁说友
朝代：宋

立之何事屈蓝田，隠忍功名古已然。
预信鹓鸿只他日，莫嫌鳬鹜尚频年。
征帆夜湿三更雨，去路人欣八月天。
话别匆匆毋重惜，一封丹诏下天边。
送惠老往住上方
作者：袁说友
朝代：宋

又作西山去，潮音鼓一通。
丛林推此老，诗社得诸公。
着眼浮生外，衝风逆水中。
殷勤三请已，此意不雷同。
送惠老往住上方
作者：袁说友
朝代：宋

又作西山去，潮音鼓一通。丛林推此老，诗社得诸公。著眼浮生外，冲风逆水中。殷勤三请已，此意不雷同。
送惠补之昆仲秋试
作者：袁说友
朝代：宋

斑斑兰玉不胜清，长羡于门久日荣。
共庆两苏离蜀道，从今二宋到神京。
三年刻楮真余事，一日乘槎定策名。
想得颐山来岁好，绿袍黄裏照溪明。
送惠补之昆仲秋试
作者：袁说友
朝代：宋

斑斑兰玉不胜清，长羡于门久日荣。共庆两苏离蜀道，从今二宋到神京。三年刻楮真馀事，一日乘槎定策名。想得颐山来岁好，绿袍黄里照溪明。
送柯伯东省试
作者：袁说友
朝代：宋

道义如君只几人，相从了不见尘侵。
一樽但觉论文细，三画从知得意深。
自是强年应折桂，不妨朞月早传音。
我今已办如椽笔，拟称琼林最后吟。
送柯伯东省试
作者：袁说友
朝代：宋

道义如君只几人，相从了不见尘侵。一樽但觉论文细，三画从知得意深。自是强年应折桂，不妨期月早传音。我今已办如椽笔，拟称琼林最后吟。
送楼攻愧知婺州二首
作者：袁说友
朝代：宋

壮年才气压词场，众已相期白玉堂。垣制孰非经大手，斯文无复数他杨。诸公政尔需调鼎，一语翻然忽抗章。汲黯固知当大用，得君徒欲重淮阳。三十年间企绝尘，久同朝迹话平生。论文密处虽朋友，投分深时即弟兄。自恨我无分袂语，但输君已著鞭行。东阳一苇杭之便，毋惜公馀蚤寄声。
送楼攻愧知婺州二首·其一
作者：袁说友
朝代：宋

壮年才气压词场，众已相期白玉堂。垣制孰非经大手，斯文无复数他杨。诸公政尔需调鼎，一语翻然忽抗章。汲黯固知当大用，得君徒欲重淮阳。
送楼攻愧知婺州二首·其一
作者：袁说友
朝代：宋

壮年才气压词场，众已相期白玉堂。
垣制孰非经大手，斯文无復数他杨。
诸公政尔需调鼎，一语翻然忽抗章。
汲黯固知当大用，得君徒欲重淮阳。
送楼攻愧知婺州二首·其二
作者：袁说友
朝代：宋

三十年间企绝尘，久同朝蹟话平生。
论文密处虽朋友，投分深时即弟兄。
自恨我无分袂语，但输君已着鞭行。
东阳一苇杭之便，毋惜公余蚤寄声。
送楼攻愧知婺州二首·其二
作者：袁说友
朝代：宋

三十年间企绝尘，久同朝迹话平生。论文密处虽朋友，投分深时即弟兄。自恨我无分袂语，但输君已著鞭行。东阳一苇杭之便，毋惜公馀蚤寄声。
送沈商卿知府入觐二首
作者：袁说友
朝代：宋

樯乌猛作朝天去，君到长安著脚初。若访西湖问西子，朋游应亦念其馀。山行已办犹嫌晚，天意多悭未放晴。无奈公车留不住，片帆催听棹歌声。
送沈商卿知府入觐二首·其一
作者：袁说友
朝代：宋

樯乌猛作朝天去，君到长安着脚初。
若访西湖问西子，朋游应亦念其余。
送沈商卿知府入觐二首·其一
作者：袁说友
朝代：宋

樯乌猛作朝天去，君到长安著脚初。若访西湖问西子，朋游应亦念其馀。
送沈商卿知府入觐二首·其二
作者：袁说友
朝代：宋
体裁：七言绝句

山行已办犹嫌晚，天意多悭未放晴。无奈公车留不住，片帆催听棹歌声。
送王齐卿教授造朝
作者：袁说友
朝代：宋

江净孤月寒，山空野梅白。我是天涯人，却送东行客。送君直上蓬山首，莫忘西南困征取。功名富贵不须多，只把诗书垂不朽。
送王齐卿教授造朝
作者：袁说友
朝代：宋

江浄孤月寒，山空野梅白。
我是天涯人，却送东行客。
送君直上蓬山首，莫忘西南困征取。
功名富贵不须多，只把诗书垂不朽。
送聘儒侄秋试
作者：袁说友
朝代：宋
体裁：七言律诗

八月灵槎万里秋，乘风得隽要遨头。吾家连已跻儒级，汝业今宜济巨舟。掘井莫令嗟九仞，善刀终自见全牛。儒冠岂解真相误，有志应当万户侯。
送薛公叔秋试
作者：袁说友
朝代：宋

流落相逢霅水滨，与君倾盖即平生。
湖山十里双溪畔，宾主三年一日情。
学海波澜夸健笔，夜窗灯火几长檠。
不堪送客杭州路，更听惊人快一鸣。
送薛公叔秋试
作者：袁说友
朝代：宋

流落相逢霅水滨，与君倾盖即平生。湖山十里双溪畔，宾主三年一日情。学海波澜誇健笔，夜窗灯火几长檠。不堪送客杭州路，更听惊人快一鸣。
送诚斋二首
作者：袁说友
朝代：宋

谁作朝阳一凤鸣，公朝今复叹斯人。抗章宁夺三军帅，去国尤轻一叶身。政以青蒲姑夕驻，更闻白简为前陈。只今小试回天力，它日擎天看柱臣。长裾端欲曳宾墀，人事何乖遽别离。未尽胸中怀旧意，又吟江上送行诗。公名此去如山重，我老谁怜似足踦。凭得征鸿寄消息，书来犹记别君时。
送诚斋二首·其一
作者：袁说友
朝代：宋

谁作朝阳一凤鸣，公朝今复叹斯人。抗章宁夺三军帅，去国尤轻一叶身。政以青蒲姑夕驻，更闻白简为前陈。只今小试回天力，它日擎天看柱臣。
送诚斋二首·其一
作者：袁说友
朝代：宋

谁作朝阳一凤鸣，公朝今復叹斯人。
抗章宁夺三军帅，去国尤轻一叶身。
政以青蒲姑夕驻，更闻白简为前陈。
只今小试回天力，它日擎天看柱臣。
送诚斋二首·其二
作者：袁说友
朝代：宋
体裁：七言律诗

长裾端欲曳宾墀，人事何乖遽别离。未尽胸中怀旧意，又吟江上送行诗。公名此去如山重，我老谁怜似足踦。凭得征鸿寄消息，书来犹记别君时。
送资深知潼川府
作者：袁说友
朝代：宋
体裁：七言律诗

昔日班行忆旧游，天涯今已说离愁。珠玑咳唾频倾倒，风月江山几倡酬。三接自应还北阙，一麾犹欲惠东州。与君久赋莼鲈约，更约同登竹笮舟。
送陈景斋宰铅山
作者：袁说友
朝代：宋

我昔曾为江左国，剩说鹅湖今壮邑。频年官府苦催科，百里齐民犹珥笔。男儿遇事难是图，猛士缚兽须于菟。才高政不较难易，知公此去无趑趄。嗟予仰韩如仰斗，公亦登门及予否。为言饥饿六年中，两眼犹能记千首。
送陈景斋宰铅山
作者：袁说友
朝代：宋

我昔曾为江左国，剩说鹅湖今壮邑。
频年官府苦催科，百里齐民犹珥笔。
男儿遇事难是图，猛士缚兽须于菟。
才高政不较难易，知公此去无趦趄。
嗟予仰韩如仰斗，公亦登门及予否。
为言饥饿六年中，两眼犹能记千首。
遂宁府境内火池
作者：袁说友
朝代：宋

泽中有火犹为革，焰出方池更异常。
气烈羣山酣土赤，阳潜深地液硫黄。
书生考订言虽确，造化工夫理甚彰。
君看舆薪一杯水，物因偏胜故为强。
遂宁府境内火池
作者：袁说友
朝代：宋

泽中有火犹为革，焰出方池更异常。气烈群山酣土赤，阳潜深地液硫黄。书生考订言虽确，造化工夫理甚彰。君看舆薪一杯水，物因偏胜故为强。
遂宁府库古铜物
作者：袁说友
朝代：宋

我貌殊不古，而有好古心。
未老已成癖，此病那砭鍼。
本非口腹累，乃困耳目侵。
遂州古名邦，有物岁月深。
一一铜作器，得之古墓阴。
灯罂间管柱，匜耳擎杯斟。
剑弰累苍节，凤口涂黄金。
人形杂兽面，诡异难橅临。
糢糊滓尘土，剥蚀遭晴霖。
摩挲细拂拭，名代不可寻。
楛矢辨形质，古磬鸣声音。
一经圣贤手，疑信别古今。
佳哉今所藏，历世方骎骎。
会当有博雅，破此聋与瘖。
敢效石鼓歌，吾意岂微吟。
遂宁府库古铜物
作者：袁说友
朝代：宋

我貌殊不古，而有好古心。未老已成癖，此病那砭针。本非口腹累，乃困耳目侵。遂州古名邦，有物岁月深。一一铜作器，得之古墓阴。灯罂间管柱，匜耳擎杯斟。剑弰累苍节，凤口涂黄金。人形杂兽面，诡异难模临。模糊滓尘土，剥蚀遭晴霖。摩挲细拂拭，名代不可寻。楛矢辨形质，古磬鸣声音。一经圣贤手，疑信别古今。佳哉今所藏，历世方骎骎。会当有博雅，破此聋与瘖。敢效石鼓歌，吾意岂微吟。
遇张玉叔荆漕自潼州易节来言蜀人两载前以制帅相期矣
作者：袁说友
朝代：宋
体裁：五言律诗

上愧三朝老，深惭四蜀民。君恩无语报，世事有前因。叱驭宁论远，扪参敢爱身。但思强健日，归计莫因循。
遇顺风
作者：袁说友
朝代：宋
体裁：七言绝句

天高江阔快飞篷，云去山移过眼中。江上鼓鼙惊不断，连朝送我岳阳风。
遇顺风不及到齐山
作者：袁说友
朝代：宋
体裁：七言绝句

爱渠风伯送行舟，莫作齐山一日留。直向峡江千里去，搀天绝壁快吟眸。
遗云液新醇花胯正焙于制幕
作者：袁说友
朝代：宋

彦聚有英伦，公余无杂宾。
一樽云送液，寸玉雪先春。
浮蚁酒中圣，团龙天上珍。
遣之陪幕府，聊以款车巾。
遗云液新醇花胯正焙于制幕
作者：袁说友
朝代：宋

彦聚有英伦，公馀无杂宾。一樽云送液，寸玉雪先春。浮蚁酒中圣，团龙天上珍。遣之陪幕府，聊以款车巾。
遗建茶于惠老
作者：袁说友
朝代：宋
体裁：五言律诗

东入吴中晚，团龙第一奁。政须香齿颊，莫惯下姜盐。笑我便搜搅，从君辨苦甜。更烦挥妙手，银粟看纤纤。
郑惠叔阁学守建宁三首
作者：袁说友
朝代：宋

天生栋梁姿，本作栋梁用。岂其天下望，可使觖万众。乾坤欲开泰，数定不可霿。我公胸中秋，万宝一未种。士其少须之，要以他日重。周之士也贵，如圭璧璠玙。东陕与南土，出入本裕如。高冠不可羁，位次实有馀。轻此一叶舟，孰肯戏鲁儒。自公抗章行，益以贵士夫。公乎斯文宗，学者仰泰北。而我幸姻娅，心切迹每梏。龙门甫登进，已动骊驹曲。江湖摇归心，我亦慕高躅。更愁帆风船，无路送双目。
郑惠叔阁学守建宁三首·其一
作者：袁说友
朝代：宋

天生栋梁姿，本作栋梁用。岂其天下望，可使觖万众。乾坤欲开泰，数定不可霿。我公胸中秋，万宝一未种。士其少须之，要以他日重。
郑惠叔阁学守建宁三首·其一
作者：袁说友
朝代：宋

天生栋梁姿，本作栋梁用。
岂其天下望，可使觖万众。
干坤欲开泰，数定不可霿。
我公胸中秋，万宝一未种。
士其少须之，要以他日重。
郑惠叔阁学守建宁三首·其三
作者：袁说友
朝代：宋
体裁：古风

公乎斯文宗，学者仰泰北。而我幸姻娅，心切迹每梏。龙门甫登进，已动骊驹曲。江湖摇归心，我亦慕高躅。更愁帆风船，无路送双目。
郑惠叔阁学守建宁三首·其二
作者：袁说友
朝代：宋

周之士也贵，如圭璧璠玙。
东陕与南土，出入本裕如。
高冠不可羁，位次实有余。
轻此一叶舟，孰肯戏鲁儒。
自公抗章行，益以贵士夫。
郑惠叔阁学守建宁三首·其二
作者：袁说友
朝代：宋

周之士也贵，如圭璧璠玙。东陕与南土，出入本裕如。高冠不可羁，位次实有馀。轻此一叶舟，孰肯戏鲁儒。自公抗章行，益以贵士夫。
郡寮案乐饮赵判院有诗次其韵
作者：袁说友
朝代：宋

簿书纷如丝，取乐得少空。
悠然杯勺兴，藉此歌舞送。
从事来官厨，醉不睡隣瓮。
衣裳剩兰泽，言议杂嚣鬨。
人生醒忌独，胜日饮须痛。
向来鞴上鹰，府公解其纵。
先生作禅卧，肯以静嗤动。
形臞诗则昌，万境供日用。
文字与红裙，宁非一理共。
退之强分别，无乃梦中梦。
丝竹娱中年，耐此髮种种。
明当解予酲，酒德赓旧颂。
鄂渚得雨
作者：袁说友
朝代：宋

江头一夜水鸣艖，江外欢声百万家。
已报主人诗满袖，更夸使者雨随车。
支离田父烟蓑湿，辟易炎官火伞伴。
一望阿瞒狼狈地，村村刺水透针芽。
鄂渚得雨
作者：袁说友
朝代：宋

江头一夜水鸣艖，江外欢声百万家。
已报主人诗满袖，更夸使者雨随车。
支离田父烟蓑湿，辟易炎官火伞斜。
一望阿瞒狼狈地，村村剌水透针芽。
鄂渚得雨
作者：袁说友
朝代：宋

江头一夜水鸣艖，江外欢声百万家。已报主人诗满袖，更誇使者雨随车。支离田父烟蓑湿，辟易炎官火伞斜。一望阿瞒狼狈地，村村剌水透针芽。
采石遇顺风
作者：袁说友
朝代：宋

我观挽强弓，去镞不可止。弓力小有尽，所至亦无几。又观鸿鹄飞，冲霄势难已。天高羽翼倦，俄复知还矣。何如我行舟，雄风东北起。危樯张横幅，波涛涌前水。青山掠窗户，白浪送舟尾。快哉一帆速，何止万牛比。飞蓬偶飐滟，稚子且忧喜。众曰无彼惧，天借此风只。鸣钲十数过，瞬目三百里。嗟我出修门，江浙半经履。轻舟纵壑便，未见捷如此。颇闻顺逆势，殆似倚伏理。逆境当反视，顺亦无自侈。今朝进固锐，明日去还弛。迟速本何常，付之造物耳。
采石遇顺风
作者：袁说友
朝代：宋

我观挽强弓，去镞不可止。
弓力小有尽，所至亦无几。
又观鸿鹄飞，冲霄势难已。
天高羽翼倦，俄復知还矣。
何如我行舟，雄风东北起。
危樯张横幅，波涛涌前水。
青山掠窗户，白浪送舟尾。
快哉一帆速，何止万牛比。
飞蓬偶飐滟，稚子且忧喜。
众曰无彼惧，天借此风只。
鸣钲十数过，瞬目三百里。
嗟我出修门，江浙半经履。
轻舟纵壑便，未见捷如此。
颇闻顺逆势，殆似倚伏理。
逆境当反视，顺亦无自侈。
今朝进固锐，明日去还弛。
迟速本何常，付之造物耳。
释奠斋宿
作者：袁说友
朝代：宋
体裁：七言律诗

云高天白夜沉沉，墙外谁家送远砧。有月林梢鸣翠羽，无风窗下落黄金。百年已老安仁鬓，三径空怀靖节心。病眼细书何龃龉，短檠犹得对孤斟。
重湖
作者：袁说友
朝代：宋
体裁：七言绝句

夷犹画舫入重湖，野蝶閒鸥自笑呼。踏遍北园桃李径，又寻芳草到南郛。
野堂惠老惠笋
作者：袁说友
朝代：宋

骑台落日餐秋菊，寒食江南馔饧粥。
一年节物正撩人，剩把尝新伴幽独。
平生惯饱藜藿淡，口腹累人何日足。
故园又作穿篱态，解箨呈新包一束。
甘寒不浇礧磈肠，一饭更须炊白玉。
年来稍学长沙味，一月煨藏爱余馥。
腥羶弃去不復念，从渠且负将军腹。
老僧日食常住供，饱坐饥食不论斛。
春来不讼箨龙冤，每诵坡僊食无肉。
箇中风味有谁同，付与新诗照湖绿。
野堂惠老惠笋
作者：袁说友
朝代：宋

骑台落日餐秋菊，寒食江南馔饧粥。一年节物正撩人，剩把尝新伴幽独。平生惯饱藜藿淡，口腹累人何日足。故园又作穿篱态，解箨呈新包一束。甘寒不浇礧磈肠，一饭更须炊白玉。年来稍学长沙味，一月煨藏爱馀馥。腥膻弃去不复念，从渠且负将军腹。老僧日食常住供，饱坐饥食不论斛。春来不讼箨龙冤，每诵坡仙食无肉。个中风味有谁同，付与新诗照湖绿。
金陵
作者：袁说友
朝代：宋
体裁：七言绝句

青衫往事几经秋，白首重来忆旧游。今夜台城无限月，更凭樽酒豁羁愁。
铜铁堆
作者：袁说友
朝代：宋
体裁：七言律诗

千峰插碧绕江面，两石中分铜铁堆。东岫附庸方崒嵂，西山俨立更崔嵬。悬知造物精神巧，几误良工斧凿来。万里西舟今蜀境，安流到此莫辞杯。
闭户
作者：袁说友
朝代：宋

户屦无人满，庭罗尽日张。閒窗书白羽，清梦熟黄粱。瓦瓮苕溪渌，铜炉柏子香。出门本无碍，龟穴惯深藏。
闭户
作者：袁说友
朝代：宋

户屦无人满，庭罗尽日张。
閒窗书白羽，清梦熟黄粱。
瓦瓮苕溪渌，铜鑪柏子香。
出门本无碍，龟穴惯深藏。
闸柱
作者：袁说友
朝代：宋

三丈围宽两木灵，千年闸骨状如城。扬帆欲过心先动，击柱才闻念已惊。东越梅梁犹逞异，南城老树也为精。昔闻求福木居士，今向枯株免祸成。
闸柱
作者：袁说友
朝代：宋

三丈围宽两木灵，千年闸骨状如城。
扬帆欲过心先动，击柱纔闻念已惊。
东越梅梁犹逞异，南城老树也为精。
昔闻求福木居士，今向枯株免祸成。
阅兵给赉
作者：袁说友
朝代：宋

小臣衔命入云屯，圣主如天诏语温。万甲冲风隆士气，一言挟纩荷君恩。颇惊霹雳烧残垒，更想蒙冲上海门。欲挽长江问豪杰，岂无击楫叹中原。
阅兵给赉
作者：袁说友
朝代：宋

小臣衔命入云屯，圣主如天诏语温。
万甲衝风隆士气，一言挟纩荷君恩。
颇惊霹雳烧残垒，更想蒙衝上海门。
欲挽长江问豪杰，岂无击檝叹中原。
陈主管招饮
作者：袁说友
朝代：宋

鹊拳庭竹语频频，忽有书来寂寞滨。
盛事许同花烛夜，芳辰仍醉绮罗春。
璧联香阁初鸣凤，霞泛仙觞定脯麟。
更办归装攟珠玉，一时人物各诗人。
陈日华删定读书林
作者：袁说友
朝代：宋

雄编已汗南山竹，对坐松篁夸鼎足。
犹嫌官事作痴儿，故向书林巧征逐。
苍龙宛转鳞之而，此君寂寞清且高。
晚来鴈鹜无人进，又报明公欲变骚。
陈日华删定读书林
作者：袁说友
朝代：宋

雄编已汗南山竹，对坐松篁誇鼎足。犹嫌官事作痴儿，故向书林巧徵逐。苍龙宛转鳞之而，此君寂寞清且高。晚来雁鹜无人进，又报明公欲变骚。
陈氏子读书堂
作者：袁说友
朝代：宋
体裁：七言绝句

为公相与年犹小，拾芥明经意转非。惟有城南贤父子，读书元只为传衣。
雄楚亭
作者：袁说友
朝代：宋

江山万里接西东，吴蜀咽喉此地中。
奄宅荆州夸楚势，此亭所以得称雄。
雄楚亭
作者：袁说友
朝代：宋

江山万里接西东，吴蜀咽喉此地中。奄宅荆州誇楚势，此亭所以得称雄。
集同年于聚景图
作者：袁说友
朝代：宋

慈恩回首几番春，樽酒相期在帝京。
人事好乖知岁久，天宫作意得朝晴。
向来禁籞所未到，同此英游真可荣。
无奈斜阳又催去，更凭余酌话平生。
集同年于聚景图
作者：袁说友
朝代：宋

慈恩回首几番春，樽酒相期在帝京。人事好乖知岁久，天宫作意得朝晴。向来禁籞所未到，同此英游真可荣。无奈斜阳又催去，更凭馀酌话平生。
雨中即事
作者：袁说友
朝代：宋

夜雨恰一尺，新秧高九分。烟深数峰暗，涧急满山闻。苍蔚添新翠，溟濛蔼暮云。田家方乐岁，泥淖也忘勤。
雨中即事
作者：袁说友
朝代：宋

夜雨恰一尺，新秧高九分。
烟深数峰暗，涧急满山闻。
苍蔚添新翠，溟蒙蔼暮云。
田家方乐岁，泥淖也忘勤。
雪中简林子长
作者：袁说友
朝代：宋
体裁：古风

玉沙飞堕何衮衮，一夜青山损颜色。此山底事厌青姿，故学何郎轻傅粉。晓来窗户何人开，僵卧欲起惊皑皑。微风淅沥捲还起，片片直上双毛来。扁舟剩欲敲邻屋，料得羔羊酒初熟。琼瑶欲尽不可留，梁园歌吹须君侯。
霞山叶学谕家梅下饮二首
作者：袁说友
朝代：宋

岁阑何地看梅花，霜日新晴晚更嘉。古观去寻寒士屋，山园来近旧人家。香传细密闻仍久，影倒高深落又斜。同是溪南閒澹者，暂时相赏醉无哗。不待梅梢三两花，任他酒薄漫殽嘉。恍然灵运穿林屐，妙矣王维入画家。静听喔咿鸡唱晓，明分疏落雁行斜。醉吟却是寻芳客，借取残冬一笑哗。
霞山叶学谕家梅下饮二首·其一
作者：袁说友
朝代：宋

岁阑何地看梅花，霜日新晴晚更嘉。古观去寻寒士屋，山园来近旧人家。香传细密闻仍久，影倒高深落又斜。同是溪南閒澹者，暂时相赏醉无哗。
霞山叶学谕家梅下饮二首·其一
作者：袁说友
朝代：宋

岁阑何地看梅花，霜日新晴晚更嘉。
古观去寻寒士屋，山园来近旧人家。
香传细密闻仍久，影倒高深落又斜。
同是溪南閒澹者，暂时相赏醉无譁。
霞山叶学谕家梅下饮二首·其二
作者：袁说友
朝代：宋

不待梅梢三两花，任他酒薄漫殽嘉。
恍然灵运穿林屐，妙矣王维入画家。
静听喔咿鸡唱晓，明分疎落鴈行斜。
醉吟却是寻芳客，借取残冬一笑譁。
霞山叶学谕家梅下饮二首·其二
作者：袁说友
朝代：宋

不待梅梢三两花，任他酒薄漫殽嘉。恍然灵运穿林屐，妙矣王维入画家。静听喔咿鸡唱晓，明分疏落雁行斜。醉吟却是寻芳客，借取残冬一笑哗。
霸王庙
作者：袁说友
朝代：宋
体裁：五言律诗

志大无遗策，天亡有愧心。威棱空炯炯，祠殿独阴阴。木秀千年古，溪流万折深。江东父老意，羯鼓奏新音。
顺风至采石
作者：袁说友
朝代：宋
体裁：七言律诗

快哉真得楚王风，钲鼓喧江四面雄。但欲帆樯催上水，敢辞井路傍西戎。江空岁晚飞烟外，人静霜明过浪中。少泊山腰羌笛断，一樽那肯为诗穷。
题东坡苏公三笑图帖
作者：袁说友
朝代：宋
体裁：六言诗

不觉虎溪过却，轩渠一笑而归。此笑此心真处，自然鱼跃鸢飞。
题乌程簿厅浮玉亭七首
作者：袁说友
朝代：宋

道场山顶出南溪，苍弁峰头正直西。更割东桥仪凤水，如今定不怨鸾栖。人言苕霅下千崖，一水中分两派开。但怪玉浮浮似磬，不知原自泗滨来。谁将绝景傍家边，举足溪山已满前。莫恨微官清俸少，一亭风月不论钱。一日溪流万橹声，簿书丛里眼偏明。青衫不怕笼朱墨，直下沧浪便濯缨。霅川今是辋川图，城郭中藏十顷湖。空说侯门深似海，得如簿领一亭无。浮屠高直一溪云，水面浑如镜面分。此景正缘高士得，不然何以独输君。误把新题涴彩梁，我书元不是中郎。亭前若解真浮玉，成我蒹葭倚玉堂。
题乌程簿厅浮玉亭七首·其一
作者：袁说友
朝代：宋
体裁：古风

道场山顶出南溪，苍弁峰头正直西。更割东桥仪凤水，如今定不怨鸾栖。
题乌程簿厅浮玉亭七首·其七
作者：袁说友
朝代：宋
体裁：古风

误把新题涴彩梁，我书元不是中郎。亭前若解真浮玉，成我蒹葭倚玉堂。
题乌程簿厅浮玉亭七首·其三
作者：袁说友
朝代：宋
体裁：古风

谁将绝景傍家边，举足溪山已满前。莫恨微官清俸少，一亭风月不论钱。
题乌程簿厅浮玉亭七首·其二
作者：袁说友
朝代：宋
体裁：古风

人言苕霅下千崖，一水中分两派开。但怪玉浮浮似磬，不知原自泗滨来。
题乌程簿厅浮玉亭七首·其五
作者：袁说友
朝代：宋
体裁：古风

霅川今是辋川图，城郭中藏十顷湖。空说侯门深似海，得如簿领一亭无。
题乌程簿厅浮玉亭七首·其六
作者：袁说友
朝代：宋
体裁：古风

浮屠高直一溪云，水面浑如镜面分。此景正缘高士得，不然何以独输君。
题乌程簿厅浮玉亭七首·其四
作者：袁说友
朝代：宋

一日溪流万橹声，簿书丛裏眼偏明。
青衫不怕笼朱墨，直下沧浪便濯缨。
题乌程簿厅浮玉亭七首·其四
作者：袁说友
朝代：宋

一日溪流万橹声，簿书丛里眼偏明。青衫不怕笼朱墨，直下沧浪便濯缨。
题信相寺黄筌画花竹
作者：袁说友
朝代：宋
体裁：七言绝句

生成造化夺工夫，尽入黄家几画图。可惜春来误游子，攀花不落有还无。
题关都官西湖孤山四照阁图
作者：袁说友
朝代：宋
体裁：五言绝句

三贤堂趣远，四照阁诗传。高节无人继，孤山只俨然。
题净相寺
作者：袁说友
朝代：宋

清诗冷阁更佳名，一段家风太瘦生。东老悬知有馀乐，西湖今可问前盟。年来信觉青山好，老去休惊白发更。欲识个中无尽意，挑包急急看吾行。
题墨妙亭
作者：袁说友
朝代：宋
体裁：五言律诗

茧纸奇踪绝，龟趺古意长。怜渠风雨厄，为尔屋庐藏。寂寂閒庭静，迢迢永昼忙。伤心三废碣，犹识汉文章。
题墨梅
作者：袁说友
朝代：宋

轻梅拂拂有馀清，笔下翻成月下横。昨夜小屏幽梦断，恍如烟雨瘴江城。
题墨梅
作者：袁说友
朝代：宋

轻楳疑当作煤拂拂有余清，笔下翻成月下横。
昨夜小屏幽梦断，恍如烟雨瘴江城。
题天衣寺
作者：袁说友
朝代：宋

稽山道上多名蹟，万顷湖光衬山色。
云蒸雾集累千年，屈指风流几人物。
平生佳处身曾经，頼此泉石供余龄。
爱山何惜买山费，明珠不博娉与婷。
我闻天衣最奇绝，万顷清凉扫烦热。
持经夜半鸟鼠听，忽覩金僊起还灭。
把茅从此成开山，法华妙果僧中贤。
当时十诏征不起，神奇变化泥生莲。
山神谨护泥封诏，独有遗风传内教。
袈裟金缕照琉璃，时放祥光蔽云物。
我来官守无时閒，着脚未历城南山。
区区俗眼空自翳，耿耿此意如循环。
我心岂是真如石，惭愧新诗与推激。
自怜未到此山中，想见入山深未得。
要令攻俗如攻城，兹游约与秋风迎。
吾曹岂办痴儿事，为君一醉南湖清。
题天衣寺
作者：袁说友
朝代：宋

稽山道上多名迹，万顷湖光衬山色。云蒸雾集累千年，屈指风流几人物。平生佳处身曾经，赖此泉石供馀龄。爱山何惜买山费，明珠不博娉与婷。我闻天衣最奇绝，万顷清凉扫烦热。持经夜半鸟鼠听，忽睹金仙起还灭。把茅从此成开山，法华妙果僧中贤。当时十诏徵不起，神奇变化泥生莲。山神谨护泥封诏，独有遗风传内教。袈裟金缕照琉璃，时放祥光蔽云物。我来官守无时閒，著脚未历城南山。区区俗眼空自翳，耿耿此意如循环。我心岂是真如石，惭愧新诗与推激。自怜未到此山中，想见入山深未得。要令攻俗如攻城，兹游约与秋风迎。吾曹岂办痴儿事，为君一醉南湖清。
题寄颜画士姜元恺
作者：袁说友
朝代：宋
体裁：七言绝句

丹青以意不以色，人不论形当论心。我有平生方寸地，烦君更向笔端寻。
题小隐九曲亭
作者：袁说友
朝代：宋

小隐前山入，空亭往事忙。放泉杯曲水，环坐客流觞。雅不寻丝竹，归宜釂酒浆。山阴莫专美，更数水云乡。
题小隠九曲亭
作者：袁说友
朝代：宋

小隠前山入，空亭往事忙。
放泉杯曲水，环坐客流觞。
雅不寻丝竹，归宜釂酒浆。
山阴莫专美，更数水云乡。
题尤提举惠双莲二首
作者：袁说友
朝代：宋

十年踪迹落修门，剩忆西湖菡萏风。今日江城秋浦上，舞绡依约旧相逢。六月炎歊苦盛长，一枝遣伴北窗凉。此花便合雄文记，拟为君书瑞应堂。
题尤提举惠双莲二首·其一
作者：袁说友
朝代：宋
体裁：七言绝句

十年踪迹落修门，剩忆西湖菡萏风。今日江城秋浦上，舞绡依约旧相逢。
题尤提举惠双莲二首·其二
作者：袁说友
朝代：宋
体裁：七言绝句

六月炎歊苦盛长，一枝遣伴北窗凉。此花便合雄文记，拟为君书瑞应堂。
题山谷居士书坡公帖
作者：袁说友
朝代：宋

当年二老叹云云，犹喜坡翁返故乡。展卷如今但陈迹，丘原无复起苏黄。
题山谷居士书坡公帖
作者：袁说友
朝代：宋

当年二老叹云云，犹喜坡翁返故乡。
展卷如今但陈迹，丘原无復起苏黄。
题庙池上新创瀛红舞绡亭
作者：袁说友
朝代：宋
体裁：七言律诗

高青远绿映回塘，菡萏菰蒲细细凉。蘸水瀛红罗袜渡，舞霓绡翠绮襦香。琼珠碎落风前雨，兰棹夷犹月下觞。老帅如何太风味，两年池上送残阳。
题徐氏子所藏四贤帖
作者：袁说友
朝代：宋
体裁：七言绝句

十年寻梦旧江湖，岁晚寻幽爱此居。今日门前山色好，客来衔袖有文书。
题徐氏手帖二首
作者：袁说友
朝代：宋

不作朝家青紫绨，笑看金鼎识刀圭。右军六帖家藏在，乞与安西手自题。我昔曾窥玉海书，画图今见泽仙癯。为君持似人间世，凛凛犹堪立懦夫。
题徐氏手帖二首·其一
作者：袁说友
朝代：宋
体裁：七言绝句

不作朝家青紫绨，笑看金鼎识刀圭。右军六帖家藏在，乞与安西手自题。
题徐氏手帖二首·其二
作者：袁说友
朝代：宋

我昔曾窥玉海书，画图今见泽仙癯。为君持似人间世，凛凛犹堪立懦夫。
题徐氏手帖二首·其二
作者：袁说友
朝代：宋

我昔曾窥玉海书，画图今见泽僊癯。
为君持似人间世，凛凛犹堪立懦夫。
题惠老所藏岁寒图
作者：袁说友
朝代：宋
体裁：七言绝句

寒梢独挺昂霄意，苍盖犹矜傲雪颜。盘膝倦吟无一事，老僧心与白云閒。
题杨诚斋南海集二首
作者：袁说友
朝代：宋

君侯大雅姿，万态归物色。商略南海句，以心不以迹。试吐胸中奇，如臂指运力。今推王扬贤，童子漫雕刻。诗以变成雅，骚以变达意。变其权者徒，中有至当义。水清石自见，变定道乃契。文章岂无底，过此恐少味。
题杨诚斋南海集二首·其一
作者：袁说友
朝代：宋
体裁：古风

君侯大雅姿，万态归物色。商略南海句，以心不以迹。试吐胸中奇，如臂指运力。今推王扬贤，童子漫雕刻。
题杨诚斋南海集二首·其二
作者：袁说友
朝代：宋
体裁：古风

诗以变成雅，骚以变达意。变其权者徒，中有至当义。水清石自见，变定道乃契。文章岂无底，过此恐少味。
题江月图
作者：袁说友
朝代：宋
体裁：七言绝句

剩爱江边月满衣，云高天阔数星稀。如今解组浮家去，准拟扁舟满载归。
题汪伯时家藏颜鲁公书裴将军帖
作者：袁说友
朝代：宋

诗成小见英雄手，笔落能令风雨惊。
万古言言有余烈，从今词翰岂虚名。
题汪伯时家藏颜鲁公书裴将军帖
作者：袁说友
朝代：宋

诗成小见英雄手，笔落能令风雨惊。万古言言有馀烈，从今词翰岂虚名。
题浄相寺
作者：袁说友
朝代：宋

清诗冷阁更佳名，一段家风太瘦生。
东老悬知有余乐，西湖今可问前盟。
年来信觉青山好，老去休惊白髮更。
欲识箇中无尽意，挑包急急看吾行。
题牧隐二首
作者：袁说友
朝代：宋

年来厌索长安米，老去犹居大隐廛。岂是红尘故相挽，枉令空愧牧牛篇。钟鼎山林志则均，未须牧隐卧漳滨。要令天下归吾牧，莫为牛羊遽绝人。
题牧隐二首·其一
作者：袁说友
朝代：宋

年来厌索长安米，老去犹居大隐廛。岂是红尘故相挽，枉令空愧牧牛篇。
题牧隐二首·其二
作者：袁说友
朝代：宋

钟鼎山林志则均，未须牧隐卧漳滨。要令天下归吾牧，莫为牛羊遽绝人。
题牧隠二首·其一
作者：袁说友
朝代：宋

年来厌索长安米，老去犹居大隠廛。
岂是红尘故相挽，枉令空愧牧牛篇。
题牧隠二首·其二
作者：袁说友
朝代：宋

钟鼎山林志则均，未须牧隠卧漳滨。
要令天下归吾牧，莫为牛羊遽绝人。
题王顺伯秘书所藏兰亭修禊帖
作者：袁说友
朝代：宋

永和九年暮春日，兰亭修禊羣贤集。
含毫欲下意已先，媚日暄风佐摇笔。
当时一笔三百字，但说斯文感今昔。
谁知已作尤物看，流传人间天上得。
天高地远閟不示，仅许一二翻摹勒。
忽然飞上白云俱，径入昭陵陪玉骨。
识真之士已绝少，真者一去嗟难觅。
纷纷好事眼空眩，只把残碑慕真迹。
萧郎袖去明真贋，定武传来差甲乙。
如丁如爪辨形似，不丰不露分肥瘠。
人亡无復见风流，漫费精神疲得失。
临川先生天下士，古貌古心成古癖。
搜奇日富老不厌，如渴欲饮饥欲食。
有时瞥眼道傍见，倒屣迎之如不及。
牙籤轴已过三万，集古录多千卷帙。
平生着意右军处，并蓄兼收一何力。
赏音本在笔墨外，何必此优而彼劣。
清波万顷浑一点，明月一轮云半入。
是中元不碍真趣，气象典刑尤历历。
知我罪我春秋乎，政尔未容言语直。
我方随羣厚其嗜，门户弗彊纔仅立。
几年冥搜政无那，剩欲流涎分半席。
阅公善本三四五，不觉长歌书卷侧。
羲之死矣空费公家九万笺，安得斯人写金石。
题王顺伯秘书所藏兰亭修禊帖
作者：袁说友
朝代：宋

永和九年暮春日，兰亭修禊群贤集。含毫欲下意已先，媚日暄风佐摇笔。当时一笔三百字，但说斯文感今昔。谁知已作尤物看，流传人间天上得。天高地远閟不示，仅许一二翻摹勒。忽然飞上白云俱，径入昭陵陪玉骨。识真之士已绝少，真者一去嗟难觅。纷纷好事眼空眩，只把残碑慕真迹。萧郎袖去明真赝，定武传来差甲乙。如丁如爪辨形似，不丰不露分肥瘠。人亡无复见风流，漫费精神疲得失。临川先生天下士，古貌古心成古癖。搜奇日富老不厌，如渴欲饮饥欲食。有时瞥眼道傍见，倒屣迎之如不及。牙签轴已过三万，集古录多千卷帙。平生著意右军处，并蓄兼收一何力。赏音本在笔墨外，何必此优而彼劣。清波万顷浑一点，明月一轮云半入。是中元不碍真趣，气象典刑尤历历。知我罪我春秋乎，政尔未容言语直。我方随群厚其嗜，门户弗彊才仅立。几年冥搜政无那，剩欲流涎分半席。阅公善本三四五，不觉长歌书卷侧。羲之死矣空费公家九万笺，安得斯人写金石。
题石上玉簪花
作者：袁说友
朝代：宋

欲访招提倦不禁，空怀落落海潮音。如今不作维摩病，犹记年时赋玉簪。翠钿琼葩别样芳，凉风微雨淡梳妆。姮娥夜半朝天阙，应有遗簪坠帝旁。
题石上玉簪花·其一
作者：袁说友
朝代：宋
体裁：七言绝句

欲访招提倦不禁，空怀落落海潮音。如今不作维摩病，犹记年时赋玉簪。
题石上玉簪花·其二
作者：袁说友
朝代：宋

翠钿琼葩别样芳，凉风微雨淡梳妆。姮娥夜半朝天阙，应有遗簪坠帝旁。
题石上玉簪花·其二
作者：袁说友
朝代：宋

翠钿琼葩别样芳，凉风微雨淡梳粧。
姮娥夜半朝天阙，应有遗簪坠帝旁。
题端上人诗卷
作者：袁说友
朝代：宋
体裁：七言绝句

般若经中正续灯，可怜白足赤髭人。头陀临水曾观影，应识圆光宝盖身。
题简斋
作者：袁说友
朝代：宋
体裁：七言绝句

胸中元自有江山，故向巴丘见一斑。明月清风收拾尽，简斋诗遂满人间。
题米元晖太湖图卷
作者：袁说友
朝代：宋
体裁：六言诗

水际天低岸远，山腰雾捲云铺。拟唤松江小艇，归来好趁莼鲈。
题胡待制平贼帖
作者：袁说友
朝代：宋

误国何人作计疎，满朝元未识真儒。
至今恨却无颇牧，不念丘原起日无。
题胡待制平贼帖
作者：袁说友
朝代：宋

误国何人作计疏，满朝元未识真儒。至今恨却无颇牧，不念丘原起日无。
题邵氏集瑞图
作者：袁说友
朝代：宋
体裁：七言绝句

诗歌召伯意怀哉，爱及甘棠勿剪摧。自是庆源钟草木，故将多瑞秀云来。
题陈日华二友堂
作者：袁说友
朝代：宋

书生作吏从朱墨，官事纷纷何日息。不堪雁鹜对敲朴，宁解诗书伴松竹。太丘退食何萧然，笔研不落尘埃边。前岁读书山水县，今年二友来通川。料君捧诏还朝日，老盖寒梢应的皪。此时留与后人看，要使清风继前迹。
题陈日华二友堂
作者：袁说友
朝代：宋

书生作吏从朱墨，官事纷纷何日息。
不堪鴈鹜对敲朴，宁解诗书伴松竹。
太丘退食何萧然，笔研不落尘埃边。
前岁读书山水县，今年二友来通川。
料君捧诏还朝日，老盖寒梢应的皪。
此时留与后人看，要使清风继前迹。
题陈氏净香亭
作者：袁说友
朝代：宋

人生乐事难，清节视险夷。遇坎而履坦，讵以得丧亏。我观万物间，独此琅玕宜。颀然挺冰操，得之风雨时。秋风桐飞翻，夏雨民怨咨。怵迫真乃见，嗟物如一岐。此君岂其然，风雨而不移。娟娟净明月，细细香浮漪。此理固千载，俗士难与知。洮湖著危亭，千亩胸中奇。植此凛凛节，照公堂堂姿。仕已轻浮云，喜愠不一施。山高空翠湿，草劲便疾吹。此风此雨至，公乎无磷缁。我方索米久，官事成痴儿。望公潇洒中，粪壤与菌芝。何当亭上游，细诵简斋诗。
题陈氏凈香亭
作者：袁说友
朝代：宋

人生乐事难，清节视险夷。
遇坎而履坦，讵以得丧亏。
我观万物间，独此琅玕宜。
颀然挺冰操，得之风雨时。
秋风桐飞翻，夏雨民怨咨。
怵迫真乃见，嗟物如一岐。
此君岂其然，风雨而不移。
娟娟凈明月，细细香浮漪。
此理固千载，俗士难与知。
洮湖着危亭，千亩胸中奇。
植此凛凛节，照公堂堂姿。
仕已轻浮云，喜愠不一施。
山高空翠湿，草劲便疾吹。
此风此雨至，公乎无磷缁。
我方索米久，官事成痴儿。
望公潇洒中，粪壤与菌芝。
何当亭上游，细诵简斋诗。
题韩元吉可止斋
作者：袁说友
朝代：宋
体裁：七言律诗

平生我亦爱知休，三径如公最早谋。归意酒醲何切切，宦情纸薄正悠悠。书来诲语如亲面，别后光阴叹转头。更为苍生须一起，志功元自合封留。
题颜鲁公怀忠堂
作者：袁说友
朝代：宋
体裁：五言律诗

羽化仙家久，祠严霅水东。一身终许国，千载独怀忠。徙倚丰碑旧，瞻依古像雄。堂堂祭如在，从祀有坡公。
饭西湖兜率寺
作者：袁说友
朝代：宋

风炉煮餠梵王家，一日平湖十里赊。
游子政须供杖屦，老僧应有痼烟霞。
绝知咳唾新珠玉，想见冰霜遶齿牙。
我恨三山无路到，望中赢得眼昏花。
饭西湖兜率寺
作者：袁说友
朝代：宋

风炉煮饼梵王家，一日平湖十里赊。游子政须供杖屦，老僧应有痼烟霞。绝知咳唾新珠玉，想见冰霜绕齿牙。我恨三山无路到，望中赢得眼昏花。
饮归
作者：袁说友
朝代：宋
体裁：七言绝句

醉饮寒窗惯击鲜，扶头岌岌似乘船。赓酬磊落成佳致，糠秕谁令辄在前。
饯送蜀进士入奉廷对
作者：袁说友
朝代：宋

蜀才卓荦照宾筵，秀出斯文万选钱。
圣主龙飞初策士，皇朝春好正朝天。
丹墀独对三千字，黄甲重魁四十年。
归把羣书观未见，要令学业到纯全。
饯送蜀进士入奉廷对
作者：袁说友
朝代：宋

蜀才卓荦照宾筵，秀出斯文万选钱。圣主龙飞初策士，皇朝春好正朝天。丹墀独对三千字，黄甲重魁四十年。归把群书观未见，要令学业到纯全。
饯金使出北关风雨大作
作者：袁说友
朝代：宋

出郭初行十里赊，狂风急雨闹田家。
香秔饱熟云翻浪，荞麦新开雪作花。
浅水半村环野趣，好山一带接京华。
晚来踏尽临平路，风脚全收雨脚斜。
饯金使出北关风雨大作
作者：袁说友
朝代：宋

出郭初行十里赊，狂风急雨闹田家。香粳饱熟云翻浪，荞麦新开雪作花。浅水半村环野趣，好山一带接京华。晚来踏尽临平路，风脚全收雨脚斜。
馈春茶于制司属官
作者：袁说友
朝代：宋
体裁：七言律诗

戊午新芽上蜀江，表情未有敢先尝。几年争斗无双品，万里书来第一纲。水截龙章浮碾玉，炉煎蟹眼试凭汤。知君文字五千卷，正欲冥搜锦绣肠。
馈虾腊弯鱼干于端叔
作者：袁说友
朝代：宋
体裁：七言律诗

东西万里苦相望，海物时来自故乡。两眼尚能驱水族，一弯犹解诧丁香。莫孤念远勤将意，且欲均甘未敢尝。有诏知君便归去，古人驿寄愿频将。
骆驼桥
作者：袁说友
朝代：宋

家住水云窟，路分苕霅溪。
天高横蝃蝀，水阔跨鲸鲵。
捲浪去还却，行人东望西。
帆樯惊岁月，桥柱几人题。
骆驼桥
作者：袁说友
朝代：宋

家住水云窟，路分苕霅溪。天高横螮蝀，水阔跨鲸鲵。捲浪去还却，行人东望西。帆樯惊岁月，桥柱几人题。
高庙灾董仲舒推说其意稿未上主父偃候仲舒私见嫉之窃其书而奏焉上召视诸儒吕步舒以为大愚下仲舒吏当死诏赦之
作者：袁说友
朝代：宋

老学推占后，奸人娼嫉初。怀私真诡计，候见窃成书。猛欲挤贤辙，宁思戒覆车。那知一回首，身已毙诛锄。
高庙灾董仲舒推说其意稿未上主父偃候仲舒私见嫉之窃其书而奏焉上召视诸儒吕步舒以为大愚下仲舒吏当死诏赦之
作者：袁说友
朝代：宋

老学推占后，姦人娼嫉初。
怀私真诡计，候见窃成书。
猛欲挤贤辙，宁思戒覆车。
那知一回首，身已毙诛锄。
鬬茶
作者：袁说友
朝代：宋

截玉夸私斗，烹泉测嫩汤。
稍堪肤寸舌，一洗苋藜肠。
千枕消魔障，春芽敌剑铓。
年年较新品，身老玉瓯尝。
鹿鸣宴
作者：袁说友
朝代：宋

秋影涵江暇日长，银袍济济宴公堂。
九华佳气眉间色，千佛高名马上郎。
剩数连珠夸瑞应，会看僊桂满枝芳。
春风得意归来好，衣锦联镳入故乡。
鹿鸣宴
作者：袁说友
朝代：宋

秋影涵江暇日长，银袍济济宴公堂。九华佳气眉间色，千佛高名马上郎。剩数连珠誇瑞应，会看仙桂满枝芳。春风得意归来好，衣锦联镳入故乡。
麦秀三岐
作者：袁说友
朝代：宋
体裁：七言律诗

用过其才愧弗宜，但于牧养要张施。未应拙政才兼月，森出来牟过两岐。长短异形垂美穗，青黄间色识新枝。悬知瑞应由明主，自是丰年属圣时。
三月二十七日玉堂夜宿
作者：許及之
朝代：宋

以玉爲堂未是誇，金林禽謝有金沙。
稍傳禁漏提初點，旋聽周廬遞晚衙。
春盡猶寒欺夢草，晴多未雨渴簷花。
自憐雖是文章力，肯把凡駑污白麻。
三次澄鱗韻喜聞捷音
作者：許及之
朝代：宋

昨夜燈花喜，今朝吉語新。
犁庭真破竹，入境若無人。
何力裨洪造，擎拳爇寶薰。
從今願諸將，獻捷日頻頻。
三次轉庵韻仍招小飲
作者：許及之
朝代：宋

有徑望三益，杜門無雜賓。
只逢開口笑，絕勝捧心顰。
一色黄華在，雙投白醖新。
速宜相爾汝，元不闊參辰。
三用韻
作者：許及之
朝代：宋

綠遍山顛與水涯，苦吟且不到春葩。
新篁已接三竿日，紅藥猶開四月花。
好句更煩銜兩袖，嫩寒猶覺怯重紗。
留連小飲無須醉，明月翩翩扈翠華。
三賡許令姪硯之什
作者：許及之
朝代：宋

轉庵蓄硯有奇材，受墨逡巡落海苔。
異品已堪相甲乙，餘波足可畀雲來。
許分阮姪邀金竹，預想將軍慰渴梅。
尤物匪珍才可惜，芝蘭正要滿庭開。
上南軒先生壽
作者：許及之
朝代：宋

岷峨一綫江濫觴，意行萬里無留藏。
五湖洞庭洑熊湘，衡嶽巋然鎖其旁。
離堆砥柱屹相望，湍流橫潰不得狂。
挽回斷港濟絕航，一齊衆楚勢莫當。
三芝五餌別有方，狂簡痼疾濱膏肓。
天遣奔波赴洄湟，回視坎井足跳梁。
三浴薰之驚望洋，一語咽口成周章。
昨夜太白垂光芒，皎然松柏凌雪霜。
向來十襲一瓣香，再拜斯文壽無央。
願回帝力超羲皇，無懷大庭還我鄉。
上周尚書內翰承旨二十韻
作者：許及之
朝代：宋

弱水蓬萊遠，羣山岱嶽高。
塵埃千障隔，景行寸心勞。
摸索知何自，摳趨苦未遭。
銅章披宿霧，藻鑒炳秋毫。
穹壤懸鵬鷃，篇章抵鴈羔。
斯文標正脈，輿論凜時髦。
勇退關吾道，留行切帝褒。
風雲開壯觀，舟楫際洪濤。
劍履昭魁象，詞瀾卷巨鼇。
合宮陳縟典，華蓋粲星旄。
霽日明黄道，祥風動赭袍。
恩波榮赦草，顔咫醉仙桃。
麻冊追盤誥，詩歌逼頌騷。
人方期補衮，功豈在揮毫。
地禁承中旨，天官冠列曹。
儀型喜頗牧，步武接夔皋。
蚤晚登三事，乾坤倚一陶。
途長須驥足，用拙匪牛刀。
造請神先索，推敲癢莫搔。
未嗟聞道晚，終待郢斤操。
上安撫程給事十六韻
作者：許及之
朝代：宋

臺省儀型舊，垣扉寵渥新。
詞章關造化，論議藴經倫。
去國悲風木，流年感隙塵。
未教居鼎鼐，亦合上星辰。
何自占雙使，從誰問大鈞。
熊湘辰告入，牛斗夜光陳。
禮樂須賢帥，湖山要主人。
一言九重寤，八縣十州春。
拾穗歌時熟，投醪味德醇。
燕閒餘畫㦸，談笑且綸巾。
早晚登黄閣，聲猷動紫宸。
有儒嗟濩落，無路話邅迍。
憶拜編書賜，祇憐負弩身。
或疑千里馬，曾遇九方歅。
北斗言瞻切，西山入夢頻。
登臨冀軒豁，未敢歎輪囷。
上左丞相壽二十韻
作者：許及之
朝代：宋

闔闢乾坤迥，甄陶物象新。
舜絃熏入治，商鼎味還淳。
天貺方垂節，崧高已降神。
清明開造化，精祲下星辰。
謙損祇縫掖，尊嚴絕縉紳。
怯惟聞己過，勇豈遜師仁。
補衮工夫細，垂裳寵渥頻。
熱官無倖位，寒士有通津。
水旱猶親奏，封章要廣陳。
棟梁須偃植，海嶽待涓塵。
自昔觀前輩，于今邁等倫。
調和全玉燭，鼓舞在洪鈞。
薄海歸洪軸，中原望帝宸。
兩宮三聖日，四海一家春。
少倚遐衝折，重看壽域均。
無官酬竹帛，有節擬松筠。
曉日馳中使，流霞出九旻。
敬爲丞相壽，恭上太夫人。
盛德寧無種，長年宛似親。
小人因有母，慚愧器輪囷。
上梁丞相壽二十韻
作者：許及之
朝代：宋

千載風雲會，三生柱石緣。
罕聞流渚旦，同在降崧年。
天意開皇極，神謀屬鉅賢。
中和垂節後，嗜欲兆開先。
象應魁三近，聲蜚第一傳。
十年登鼎鉉，四海入陶甄。
輕重朝廷寄，安危將相權。
朔方頻借問，南國小回旋。
再入儀刑肅，周詢眷倚專。
折衝聲色外，燮理冕旒前。
照曜冰山泮，調和玉燭圓。
帝方張撻伐，天欲靖烽烟。
機會寧容髮，功成即濟川。
長城端有託，壽域定無邊。
不用霞觴祝，唯應寶札編。
昇平天下宰，陰德地行仙。
霽色歸桃李，韶光並管絃。
深爲修禊日，全似浴沂天。
但樂垂裳化，難酬補衮妍。
清風時入抱，聊寫穆如篇。
上辛安撫二十韻
作者：許及之
朝代：宋

開闢重華旦，胚胎間世賢。
雲龍時際會，星鳳睹爭先。
天授歸三傑，神謀效一編。
宏謨驅固陋，餘論細雕鎸。
詔旨傾臚句，山呼動奏篇。
干霄須造化，惟月進班聯。
有客占星次，逢人問日邊。
江湖煩鎮撫，壤地屈盤旋。
談笑潢池浄，生成壁壘堅。
丈夫真細事，餘子敢差肩。
黄屋深知切，青雲寵渥駢。
即歸調鼎鉉，少駐斸龍泉。
更治今馮翊，重歸舊潁川。
載塗明積雪，嗣歲卜豐年。
封殖棠陰盛，歡迎竹馬鮮。
恩波行處足，威譽向來傳。
此獨瘡痍甚，方疑雨露偏。
禁通鄰邑粟，費減月樁錢。
齋戒逾三日，遭逢有二天。
執鞭吾所慕，負弩敢驅前。
上運使蘇大卿十六韻
作者：許及之
朝代：宋

當代推先正，斯文倚廢興。
表章逢聖主，衣鉢見孫曾。
操履渾圭璧，行藏動準繩。
太羹元薄味，積水自增冰。
洛誦傳瑰墨，雞林織寶繒。
六卿聊率屬，三事即延登。
一自雙星出，重煩四牡乘。
周知民疾苦，密訪吏賢能。
已見江西化，都爲道院稱。
夷塗終妥帖，揆路始飛騰。
後進思親炙，今吾有服膺。
百年能幾見，一語願師承。
令弩方危脫，公堂許驟升。
暗中慙摸索，胸次漫崚嶒。
末俗惟同調，初心只自憎。
可能憐鷽鷃，隨意亦鯤鵬。
上黄參政壽七首·其一
作者：許及之
朝代：宋

人間元自有三山，不在虛無縹緲間。
山上仙人圯上老，一編親輔漢龍顔。
上黄參政壽七首·其七
作者：許及之
朝代：宋

度量汪汪見古風，衮衣只與布衣同。
定知耐老耐官職，幾個中書郭令公。
上黄參政壽七首·其三
作者：許及之
朝代：宋

諫紙臺評字字溫，補天勳業妙誰論。
風霜却是爲霖手，桃李恩深更不言。
上黄參政壽七首·其二
作者：許及之
朝代：宋

誰識金仙抱送時，年年惟有早梅知。
只今不負調羹信，造化工深物自私。
上黄參政壽七首·其五
作者：許及之
朝代：宋

補衮工夫日線長，天教嶽降傍新陽。
都人擬看貂蟬出，親受君王飲福觴。
上黄參政壽七首·其六
作者：許及之
朝代：宋

自有中興太學來，我公今始拜公台。
胚胎元氣真難事，五百年間命世才。
上黄參政壽七首·其四
作者：許及之
朝代：宋

涉五經旬一風雨，三邊安帖屢年豐。
但知風虎雲龍會，不見彌縫輔贊功。
下四十九盤
作者：許及之
朝代：宋

了知四十九年非，七七盤中共一機。
世路險夷行處是，身名榮耀眼前稀。
此生待足何時足，平日思歸今得歸。
厚祿故人如問訊，爲言留得故山薇。
中山九日
作者：許及之
朝代：宋

戀闕懷親一性成，車夫解事趣歸程。
松醪菊斚中山驛，薊北江南萬里情。
中山酒
作者：許及之
朝代：宋

中山一醉百經旬，魯酒千盃不醉人。
莫怪近來風味薄，中山久已雜邊塵。
中川席上送陳同甫
作者：許及之
朝代：宋

眼底男兒隘六區，似君豪氣有誰如。
中原赤子頭今白，天下蒼生力未紓。
北闕有書流涕上，西山無地带經鋤。
共談世事何時了，勸子加餐返故廬。
中秋見懷
作者：許及之
朝代：宋

明月出海底，先照彤庭墀。
正以合德故，爭效朝宗馳。
須臾散精彩，普率揚明輝。
常時或顯晦，所歷隨茫瀰。
及茲秋中氣，燎然光滿規。
豈但碧漢澄，無復宿霧披。
如坐水晶宮，更泛碧琉璃。
凜凜栗膚髮，炯炯析毫釐。
竟欲乘浮槎，試與窮垠涯。
或擬斫却桂，或云生桂枝。
蟾宮到者折，不生豈不稀。
玉斧修何事，倒即無倒期。
沉吟自絕倒，痛飲忘傾欹。
茲辰病因仍，良行覺支離。
始行浮雲多，猶欲一口吹。
東牀念齋夕，妙語寄相思。
詞到律自協，意古趣更奇。
今雖減冰輪，猶照蘸甲巵。
寄聲衖南翁，斯辰可無詩。
我欲資雋永，庶以得自頤。
九日同從班諸公自南山過蘇堤登寶叔塔
作者：許及之
朝代：宋

柳下芙蓉錦作裳，畫船波底見秋光。
登高自昔須吾輩，戲馬從人上寶坊。
白髮未嫌紗帽黑，紫萸偏稱菊花黄。
常年風日無如此，爭不從容入醉鄉。
九日小飲用後山居士韻簡轉庵
作者：許及之
朝代：宋

連日欣晴卜暮霞，晨曦閃閃舞羣鴉。
時豐都市人多醉，節近重陽菊有花。
萬事悠然山正好，三杯可以我何加。
自憐猶有童心在，愛把茱萸繫絳紗。
九日次常之柳市秋懷韻
作者：許及之
朝代：宋

柳市留連愛別坰，歸來詩與字俱清。
閒居揫斂全生理，老境行藏見物情。
恨把菊花隨雨過，醉敲瓦缶作雷鳴。
千年張翰風流句，却是生前不願名。
九日簡德久
作者：許及之
朝代：宋

登高每恨尊無酒，近節今欣菊繞籬。
風日正佳關氣數，心情不分減年時。
愛將雪鬢欹紗帽，愜把霜螯對酒巵。
意到潘郎寧易敗，催租端自不妨詩。
九曲
作者：許及之
朝代：宋

九轉多洄洑，觴行得演迤。
休將比金谷，除此只東籬。
九月十一日龍華寺齋宿禮部陳同年見余嵬字韻詩寵和惠示復用韻奉酬
作者：許及之
朝代：宋

鴈塔同登驚歲月，龍華共事陟崔嵬。
詩從瑞錦窠中出，人是黄花節後來。
顧我何堪毗右府，如公端合上東臺。
清時勝日才兼美，平步功名不用催。
乞補外出江皋待命泊偉觀二首·其一
作者：許及之
朝代：宋

經年充拾遺，一字無所補。
豈不懷故鄉，念方事新主。
一朝冒超遷，循牆不遑處。
寧離人間世，亦戀行在所。
有親方頼祿，有子方應舉。
守道在守官，奈當事斯語。